Sheeko taxan: Horta yaa abaal gala hadduu jirona yaa guda? Q28AAD W/Q: Xuseen “WADAAD” | Laashin iyo Hal-abuur\nSheeko taxan: Horta yaa abaal gala hadduu jirona yaa guda? Q28AAD W/Q: Xuseen “WADAAD”\nSheeko taxan: Horta yaa abaal gala hadduu jirona yaa guda? Q28AAD\nMaamma Dahabo, waa isaga huleeshay reerkii ay soo booqatay, kaddib markii ay istaagga uun isku wareysteen iyada iyo Xaajiyo Batuulo, kuna ballameen ineey iyada u soo direyso Gaadiidkii sii qaadi lahaa soona celin lahaa Reer Xaaji Axmed iyo Islaanta la caracelihaayo oo ah Kutubo.\nXaajiyo Batuulo, kolkii ay sagootisay Maamma Dahabo, waxeey u soo gudubtay gudaha mininka, waxeyna warbixintii loo sheegay u soo jeedisay Saygeeda Xaaji Axmed iyo Kutubo, waxeyna ku tiri: “Maamma Dahabaa ii timid, iyadaana noo soo direyso baabuur na qaado, mugga hee Xaaji is deji, karakabadana naga dhaaf”. Waxaa kale ay Maamma Dahabo ii sheegtay “In Abuukaatihii ay u qabatay rabyo inuu la kulmo Maxaad Cali iyo Kutubo, waxuuna dalbaday inuu isaga idin soo booqdo, mugga hee waqtiga iyo meesha uu idinkula kulmaayo aa leydinka rabaa”.\nIntaas kolkeey sheegtay Xaajiyada, waxaa warkii boobay Xaaji Axmed oo yiri: “Arrinkaas abuukaataha, muggaan tagno Maxaad agtiisaan ka warrameynaa, ee maxaa kaleey kuu sheegtay Maammada?”\nXaajiyo Batuulo, waxeey ku warcelisay “Waxaa suurtowdo in asbuucan la keeno maxkamad”. Saas ayay ii sheegtay Maammada.\nXaaji Axmed: Waa tahee, idinka uun ha na daahina ee fatuuradda muggeey timaad ha gabgableynina ee hore isu diyaarsha.\nKutubo, iyada war kuma darsan, waa uun aamusan tahay, inkasta oo uu jawi naxdin geliyay in maxkamad la keeno, waxaa ka muuqato ineey dareen ka qabto maxkamad keenidda. Iyada ma oga in maxkamad keeniddu ay dhaanto iska haynta la iska haayo dadka, iyagoo weliba dembi la’aan ah, dhinaca kalena waxaad mooddaa in Kutubo ay saluugsan tahay xaqsoornimada garsoorka weliba iyadoo arkeyso in hadda xitaa xaq darro u xiran yahay wiilkeeda, waxaa ay uun is leedahay amaa looga daraa.\nXaajiyo Batuulo, waxeey u gudubtay intaas kaddib jikada, waxeeyna bilaawday in ay dabkii ay saaka wax ku karisay dib u nooleyso,iyadoo dhuxul cusub ku dartay, babisna u raacisay si uu dhaqsi ugu baxo ama huro ama faaxo , xoogaa muggeey ku jirtayna waxeey saartay Dherigii ay suugada ku jirtay si ay u kululeyso, kaddibna waxeey soo bixisay Baasta Fiino ay hore u karisay, waxeeyna dusha uga dartay suugadii, ka dibna waxeey ku kala shubtay laba saxan, iyadoo u kala waddo Xaajiga oo ay gooni u aqooleyso iyo iyada iyo dumaashideed oo saxanka kale ah, Moosna waa soo raacisay. Kadibna waxeey ku noqotay jikada si ay biyaha Liimo ee u qasan ay baraf ugu soo darto una keento. Xaaji Axmed Qolkiisa ayay ku siisay qadadiisa iyada iyo Kutubana jikada ayay isaga qadeeyeen. Waa Qado iyo Casho wada socda kolkaad fiiriso xilliga ay tahay, waxaa la jooga Gabbaldhacii, qorraxduna sii liiqeysay, maqribkuna dhaw yahay. waa tii liiqeyso, maqribkuna dhaw yahayba.\nCali Gaab, Waxuu ka noqday guriga reer Maxaad Cali, isagoo yaabban, farahana jaccaayo. Ma waxuuna faraha jacinaa, waxaanu fileyn ayuu saxiibkiis kala kulmay, jidka ayuuna iska soo qabsaday isagoo hoosta iskala hadlaayo. Saaxiibkiis waxuu la noqday qof ku cusub oo aan aheyn Maxaadkii uu yaqiin, Ar sidaani maxeey aheyd?Ma loo dambeeyay ninku?Seey wax ka yihiin [naqdeen]? iyo kuwa la mida ayay ahaayeen ereyada uu hoosta uga tallamaayay Cali gaab.\nReer Maxaad Cali, iyaguna waa uun halkoodi, iyaga uunaa iska soo horjeedo, Odaygu kolna geberta ayuu u imaahaa kolna qolkiisa ayuu ku naqahaa . Waxaa dilayba diqdiqleynta u dhexeyso qolka iyo jikada ama daashka ay gebertu fadhido, ma yaqaan wax uu qabto oon sugaal uun aheyn, waxuu is leeyahay haddaad baxdo ama lagu soo dhaafaa… Cidda dhafarkii xalayna waa ka muuqdaa, haddana nasashoba uma taal inta arrinka sugidda meel ka koraayo. Maxaad Cali isaga hadda wax kastaa oo heysto waxaa uga daran imaanshiyaha Kutubo uun.\nKutubo iyo Xaajiyo Batuulo, kolkeey dhammeysteen Qadadoodii, xaajigana laga soo celshay citintii uu ka tegey iyo weelkiiba, waxeey u gudbeen qolkii gaarka ahaa ee Kutubo martida ku aheyd, waxeeyna billaabeen hawshoodii diyaarinta aheyd. Waxeey kala furfureen Alaabtii la soo iibiyay, waxeeyna gooni uga soo saareen dharkii ay xiran laheyd ee lagu celin lahaa Kutubo, Kabihii ay sii gashan laheyd, alaabihii kalena Boorso gaara ayaa lagu xireeyay. Taas oo ah midda gacanta lagu sii qaadayo. Kutubo, waxeey u dhaqaaqday xaggaa iyo musqusha iyadoo gacanta ku sii wadato Rummay Caday ah. Xaajiyo Batuulana waxeey bilawday iyada ineey lebisato, xiratana dhar qurxoon, waxaadba mooddaa in iyaduna ay aroosad tahay, la yaabse maahanoo waa tii la dhihi jiray “Mugga naagi aroosad tahay naagaha oo dhammina waa la mid”.\nXaaji Axmed, kolkuu tukaday Salaaddii Maqrib ayuu ku bilaabay “haye, diyaar ma tihiin iyo dhaqsada”. Haye Xaaji uun baa ka soo bexeyso qolka ay ku jiraan xaajiyooyinka.\nMuggaan, waxaa yeeraayo Guux Baabuur iyo BIIB BIIB BIIB… Waxaa muuqato codkaasu inuu yahay fatuuraddii ay soo dirtay Maamma Dahabo…Waxa ugu horreeyo oo shanqarta maqlaahi waa Xaaji Axmed, muggii hee BIIBBIIBTu wadar goor yeertay, ayuu u qumay qolkii ay islaamanku ku jiraan, kuna yiri : xeey tahay saan, fatuuraddi waa tan dibadda ka ciyeysa e, soo baxa.\nKolkuu ka noqday ayuu Albaabkii aaday, una baxyay xagga fatuuradda , waxuuna la kulmay darawalkii oo ka soo degey oo u soo dhaqaaqay inuu albaabka garaaco, kolkuu indhaha dhac ku siiyay ayuu ku bilaabay bariidin “See la yahay igaarkeey?” “Fiican adeer,” ayuu ugu jawaab celiyay wadihii fatuuradda.\nFatuuraddu waa fatuurad qurxoon oo leh midab madoow, dhaldhalaalka ka muuqdo waxaad mooddaa in si fiican loogu soo qubeeyay, Xaajiga waxuu indhaha la raacay fatuuradda iyo sida ay u dhaldhalaaleyso, laakiin waxaa daymooshadaas ka kala jaray wadihii oo ku leh : Adeer, Cidda diyaar ma tahay?\n“Haa hee, bal kaalay alaabtaan ila saar Baabuurka,” waxaa saas yiri Xaaji Axmed oo rabo inuu alaabta Diiqadaa uu sii raro inta ay iyaga ka soo baxaayaan.\nHaye adeer, ayuu ku jawaab celiyay inankii yaraa ee darawalka ahaa. Muggii uu hore u soo galay guriga arkayna alaabta inta ay la eg tahay ayuu ku yiri: Adeer alaabtaan ma qaadi karo, Alaab kalaa saaran baabuurka oo xitaa haddaan dejiyo, ma qaadi karo, laakiin horta meeqa qof ayaa i raaceyso?\nXaajiyada, kutubo iyo aniga, ayuu yiri Xaaji Axmed. Okeey Adeer, dhib maahan wixii muhiima hadda ayaan qaadeynaa, wixii kalena waa u soo noqoheynaa. Xaajiga maasaaba dhihi karo maya, warkiisu waa uun “Hayabo Maandhoow”. Waxeey bilaabeen in alaabtii wixii la saari karo sanduuqa dambe ay saaraan, inta kalena lagu ballamay in loo soo noqdo ama mar kale la qaado.\nKolkii alaabtii la raray, waxaa markiiba soo baxay Islaamankii oo kaalay arag ah, lebiska ka muuqdo lagu indha daraandaraayo, barafuunka ka carfaayo sanka lala raacaayo. Xaaji Axmed isagaaba deymo kale u celshay Xaajiyadiisa iyo walaashiis, waxeeyba la noqdeen dad cusub aanu aqoon. Waxeey gacanta ku wataan laba Boorso gacmeed dumar iyo Boorso kaloo xoogaa weyn oo lagu wado arad tirka iyo cara celinta Kutubo, iyadaba waxaa adag in meel loo helo, Waxaa war ka horgeeyay Xaajiga isagoo leh : Intaan saarnaa Boorsadaan aad waddaan. Waxaase u jawaabay Wadihii oo leh : Adeer dhib ma lahan dhexdooda ayay dhigaayaan. Darawalkii ayaa ka furay Albaabkii dambe ee fatuuradda kolkiibana dalaq ayay ku dheheen Islaamankii, Xaajiga waxuu iska furay Albaabka hore wuuna koray, Wadihiina ,dhankiisa ayuu ka galay fatuuradda, waxuuna bilaabay inuu dhaqaajiyo Fatuuradda, laakiin Xaajiga ayaa dhaqso hadloo yiri: Maandhoow jooji bal ha dhaqaaqin, Albaabka guriga ayaa furane aan iska xirno e.\nLa soco Q.32aad


6 Been Oo Gabar Aanan Sheegin Ay Adagtahay In La Helo - Aayaha\nHome»XIRIIRKA IYO GUURKA»6 Been Oo Gabar Aanan Sheegin Ay Adagtahay In La Helo\nWaxaa jirta been sahlan oo gabdhaha badanaa ay mararka qaar u sheegaan raga ay markaas shukaansanayaan.\nWay adagtahay inaad aragto gabar aanan sheegin ugu yaraan qaar kamid ah beentaan.\nXilligi dhiigaa ku jiraa\nLama aaminsano inay jirto gabar aanan sheegin beentaan; Sheegitaanka inuu dhiig u joogo si aanan loogu dhowaan waa mid ay ka simanyihiin gabadhaha.\nSababta ayaa noqon karta inaysan markaas u baahneyn kulanka sariirta ama ay u careysantahay ninkeeda amaba inuu ninka doonayo inuu ka faa’ideysto uun.\nHal daqiiqo ayaan isku diyaarinayaa\nHalkaas daqiiqo ayaa noqda saacad. Beentaan cad waa mid ay gabar kasta sheegto; waa la ogyahay inaad rabto inaad si wanaagsan isku qurxiso oo aad si wanaagsan u marsato Makeup-ka, waala ogyahay inaysan ahayn waxaad ilbiriqsiyo ku sameyn karto balse waa jahwareer inaad adigoo waqti wanaagsan sheegi kara aad dadka ku jahwareeriso daqiiqad.\nTaleefan ma heysto\nWaxay u badantahay in gabar kasta ay sheegtay beentaan mararka qaar. Waxaa jirtay waqti ay beentaan ahayd tan ugu dhaqsiyaha badan ee gabar kasta ay usheegto ninka aysan markaas rabin; Run uma ahan sida ay gabdha markaas u sheegaan balse waa mid ay gabar kasta ku dhahdo ninka aysan daneyneyn.\nSidoo kale, tani waa been kale oo ay gabdhaha sheegaan. Waa dareemi kartaa carada gubeysa, waa arki kartaa dareenka ka muuqda wajigeeda sidaas oo ay tahay wali waxay kuu sheegeysaa inaysan careysneyn.\nMa maqlin codka taleefanka\nMarka ay gabadha ka daasho ninkeeda ama aysan rabin ninka markaas oo aysan jecleyn, beentaan waa mida ay sameyso si ay u jahwareeriso markaas ninka.\nIntabadan way maqashaa codka taleefanka iyo wicitaanka balse ma rabto inay ka qabato.\nWali nin diyaar uma ihi\nTani waa hab fudud oo lagugu leeyahay “Kuma rabo ee iga qaleey” marka waxaa intabadan taas fahmi kara ninka xariifka ah ee caqliga u saaxiibka ah.\nWaxaa hubaal ah in gabadha haddii ay doob tahay isla markaana ku rabto inay mar walba ka faa’ideysaneyso fursada ay kugu heleyso.\nWaxaa iska cad in nin kasta loo sheegay beentaan oo ay gabar kasta ugu yaraan ay u sheegtay afar kamid ah beentaan.\nWaxaan rajeynayaa inaad ka hesheen aqrint qormadaan, maalin wanaagsan.\nCalaamadaha Digniinta Ah Ee Lagu Aqoonsado In Ninka Aad Shukaansaneyso Uu Xaas Leeyahay Balse Uu Kaa Qarinayo


Ciidamada badda Puntland oo u dabaaldagay sanadguuradoodii sadexaad(Sawiro) – Radio Daljir\nOktoobar 5, 2013 10:18 b 0\nBosaaso, October 5, 2013 – ?Waxaa maanta xarunta ciidamada badda Puntland ee saldhiga Qaw lagu qabtay munaasbad wayn oo lagu xusayay sanadguuradii sadexaad ee kasoo wareegatay aasaaskii booliska badda Puntland PMPF.\nXafladda ayaa waxaa ka qaybgalay saraakiil ka socotay? laamaha kale duwan ee ciidamada Puntland, waxaana goobta lagu soo bandhigay dhoolatus ay ka qaybgaleen diyaaradaha ciidamada oo maanta xarunta lagu soo bandhigay.\nTaliyaha booliska badda Puntland C/risaaq Diiriye oo ka hadlay? munaasabadda ayaa ciidamada ku amaanay mudadii ay jireen inay waxqabad la taaban karo sameeyeen, isagoo usoo qaatay dhinaca amaanka.\nWaxaa uu sheegay waxqabadka ciidamadan inay yihiin kuwa laga dareemi karo Puntland, waxaana uu ku amaanay aqlaaq iyo howlkar inay la yimaadeen.\nDhinca waxqabadyada ciidamada mar uu ka hadlay waxaa uu sheegay inay ku guulaysteen howlgallo ka dhan ah burcadbadeeda iyo kalluumaysiga sharci darada ee Puntland oo dad badan ay usoo qabteen.\nXafladdan ayaa sidoo kalle hadiyado lagu gudoonsiiyay qaar ka mid ah ciidamada oo lagu tilmaamay inay ka mid ahaayeen kuwii ugu firfircoona dhinaca shaqada.\nCiidamada badda Puntland ayaa ka mid ah ciidamada Puntland, waxaana tan iyo xiligii la aasaasay sidoo kale ay ka qaybqaadanayeen dhinaca amaanka iyagoona sugay amaanka shirarkii Garoowe 1 iyo Garoowe? 2 ee dalka looga saaray marxaladii KMG ahayd ee uu ku jiray.


Galmada Lasameeyo Xiliga Xaaskaagu Uurka Leedahay Iyo qaababka aad ula macaamili lahayd..!! | shumis.net\nHome » galmada » Galmada Lasameeyo Xiliga Xaaskaagu Uurka Leedahay Iyo qaababka aad ula macaamili lahayd..!!\nGalmada Lasameeyo Xiliga Xaaskaagu Uurka Leedahay Iyo qaababka aad ula macaamili lahayd..!!\nMaalmahaan, dadku waxay si ka fudud si kasta oo hore uga hadlaan galmada. Si kasta ha ahaatee, dadku mararka qaarkood way ka weji gabxaan iney ka hadlaan galmada iyo uurka waxaana laga yaabaa iney dhibaato ka qabsato iney su’aalo ku saabsan galmada ula yimaadaan takhtarkooda ama kalkaalisadooda. Sidoo kale, haweenka iyo ragguba inta badan cabsidooda iyo dareemmadooda iyagaa isku qarsada.\nHaddii kani uu yahay ilmahaagii ugu horreeyey, waxaa laga yaabaa inaadan ogaannin in uurku uu yahay waqti dareenkaaga badalmo uu adiga iyo aabbaha ilmaha isu kiin beddelo. Waxaa laga yaabaa inaad dareento daal, niyad kacsanaan, farxad, diiqo, rajo, cabsi, hooyonnimo iyo qurux, lur iyo soo jiidasho la’aan. Aabbuhu, dhinaca kale, waxaa laga yaabaa inuu dareemo inuu ku faano inuu ilmo aabbo u noqdo ama uu ka wel welo mas’uuliyado cusub.\nWaxaa laga yaabaa inuu dareemo inuu adiga iyo ilmaha kobcaya difaac idiin noqdo ama uu ka masayro culeys saariddaada uurka cusub.\nIsbeddelladaan dabiiciga waxaa laga yaabaa iney saameeyaan sida uu midkiinba midka kale ka dareemayo iyo rabitaanka galmada. Shayga ugu muhiimsan ma ahan waxa aad dareemeysiin iyo sida aad ugu maleyneysaan inuu xun yahay, ee waa isla wadaagidda dareemmadaas. Sidaan, ayaad ku sameyn kartaan isbeddello si aad xiriirkiinna galmo uga yeeshaan mid labadiinnaba idiin wanaagsan.\nWaxaa soo socda qaar ka mid ah jawaabaha su’aalaha ku saabsan galmada ee inta badan dhiba lammaaneyaasha ilmaha filanaya. Haddii aad su’aalo dheeraad ah qabtid, ama haddii aad dhibaato galmo aad qabtid waqtiga uurkaaga oo aadan adinku xallin karin, talo weydiiso takhaatiirteenna adigoo kala soo xiriira emailkaan Galmo@shumis.net. Inkastoo, laga yaabo inaad u maleyso in su’aashaadu ay tahay mid nooc ah, dadka kale waxay dhab ahaantii qabaan walaac kaas la mid ah.\nTitle: Galmada Lasameeyo Xiliga Xaaskaagu Uurka Leedahay Iyo qaababka aad ula macaamili lahayd..!!\nPosted by galmada Net, Published at March 03, 2016 and have 0 comments


SAWIRRO: Guddoomiye Muudeey oo dalka dib ugu soo laabtay si weynna loogu soo dhoweeyay – War La Helaa Talo La Helaa\nSAWIRRO: Guddoomiye Muudeey oo dalka dib ugu soo laabtay si weynna loogu soo dhoweeyay\nBy Xuseen Madoobe\t Last updated Jun 11, 2019\nMagaalada Muqdisho waxaa Maanta dib ugu soo laabtay Guddoomiye kuxigeenka 1aad ee Golaha Shacabka Cabduweli Ibraahim Muudey oo maalmahaan safar dibadda ah ku maqnaa, iyada oo siweyn loo soo dhaweeyay.\nXildhibaano ka tirsan Golaha Shacabka oo ay ku jiraan Xubno ka mid ah Golaha Wasiirada Xukuumadda Ra’iisul Wasaare Xasan Cali Kheyre,waxaana guddoomiye muudeey uu ku maqnaa safar dhinaca dalka Turkiga ah.\nMaalmihii la soo dhaafay waxaa la hadal hayay olole ku saabsan in uu jiro mooshin ka dhan ah Guddoomiye kuxigeenka 1aad ee Golaha Shacabka,balse aan weli soo shaac bixin,waxana Maanta loo soo dhaweeyay si ka duwan sidii hore.\nWarbaahinta ayuu la hadlayay markii uu yimid Magalada Muqdisho ,isaga oo faah faahin ka bixiyay safarkii uu ku tegay dalka Turkiga iyo u jeedka ka dambeeysay.\nWararka qaar ee maalmahaan soo baxayay ayaa waxaa ay sheegayeen in Guddoomiye Muudeey uu kasoo horjeedo Sharciga doorashooyinka oo ay ansixiyeen Xildhibaanada Golaha Shacabka ee Baarlamaanka Soomaaliya.\nFanaanka caanka ah ee Nimcaan Hillaac oo Xil agaasime looga magacaabay DF\nAl-Shabaab oo ka baxay deegaanka Af-Urur & Ciidanka Puntland oo gudaha u galay


Faah faahin:- C/risaaq Yuusuf Bahlaawi oo ka bad-baaday qarax miino ee lagu qaarijin lahaa – Bulshoweyn.com | Your Source Of News And Entertainment\nFaah faahin:- C/risaaq Yuusuf Bahlaawi oo ka bad-baaday qarax miino ee lagu qaarijin lahaa\nWaxaa faah faahin dheeraad ah laga helayaa qarax habeenkii xalay lala beegsaday gaari uu la socday aggaasimihii hore ee wasaaradda warfaafinta ee xukuumadda federaalka Soomaaliya C/risaaq Yuusuf Bahlaawi.\nQaraxaasi oo ka dhacay xaafadda Taleex ee degmada Hodon ee magaalada Muqdisho ayaaa ahaa miino lagu aasay wadada dhinaceeda, waxaana waxyeelo kasoo gaartay aggaasimihii hore ee wasaaradda warfaafinta C/risaaq Bahlaawi iyo sidoo kale darawalkii gaariga waday.\nC/risaaq Bahlaawi ayaa la sheegayaa inuu dhaawaciisa yahay mid fudud, wuxuuna ka dhaawacmay dhinaca garabka.\nDhawaan ayay ahayd markii C/risaaq Bahlaawi xilka laga qaaday, kadib markii ay kusoo baxday xisaab xil ma leh iyo arrimo masuq-maasuq ah.\nInta badan qaraxyada ceynkaan oo kale ayaa si joogto ah uga dhaca magaalada Muqdisho gaar ahaan xaafadda Taleex ee degmada Hodon, halkaasoo marar badan lagu beegsaday mas’uuliyiin iyo xildhibaano ka tirsan dowladda federaalka Soomaaliya.\nMaalintii shalay ayay ahayd markii dhowr hoobiye lagu weeraray xarunta madaxtooyadda Villa Soomaaliya ee magaalada Muqdisho, waxaana mid ka mid ah hoobiyaashaasi ku dhintay 1 askari, iyadoona seddax qof oo kale ay ku dhaawacantay.


Ku beddel Thunar iyo Xfdesktop Nautilus gudaha Xfce | Laga soo bilaabo Linux\nThunar waa Maamulaha faylka asal ahaan taas Xfce, taas oo ah mid fudud oo fudud, waxaa ka maqan xulashooyinka qaarkood oo leh Nautilus y hoomboro tusaale ahaan.\nMaqaalka soo socda ayaa sharaxaya sida loo isticmaalo Nautilus waayo, Maamul desktop-ka iyo galka xitaa markaan isticmaaleyno Xfce waxaana ka soo qaatay a ku dheji fagaarayaasha Ubuntu. Waxaan kaliya isku dayay qaabkan laptop-ka saaxiibkay isticmaala Xubuntu 10.04 laakiin waa inay ahaataa mid ansax u ah wixii kale oo la qaybinayo. U kac iyada !!!\n1 Curyaaminta Desktop-ka Xfce\n2 Ku rakibidda Nautilus\n3 Nautilus oo ah Maamulaha Faylka asalka ah\n4 Maareynta warqadda darbiga leh Nitrogen\n5 Ka hawlgala fayllada Nautilus.\nCuryaaminta Desktop-ka Xfce\nWaxa ugu horreeya ee aan sameyn doonno ayaa ah inaan joojino dhammaan waxyaabaha xfdesktop, taasi waa, laga bilaabo miiska Xfce. Tan waxaan u aadaynaa Liiska »Xulashooyinka» Desktop. Marka aan halkaa tagno waxaan raacnaa talaabooyinka soo socda:\n<° - Gudaha background (Gundhig) waxaan joojin karnaa gidaarka gidaarka. Iyaga waxaan wax ka beddeleynaa xulashooyinka soo socda:\nMidabada: Midab adag oo annagaa dooranayna negro.\n<° - Gudaha Ambiyada waxaan joojineynaa dhammaan xulashooyinka halkaas ka muuqda.\n<° - Gudaha Astaamaha waxaan gab gabno astaamaha ku jira xulashooyinka Muuqaal.\nKu rakibidda Nautilus\nMarka dambe waa inaan rakibno Nautilus. Si loo isku dayo in loo rakibo xaddiga ugu yar ee ku-tiirsanaanta suuragalka ah ee Ubuntu / Debian waxaan fureynaa terminal oo waxaan dhignaa:\nGoor dambe ayaanu bilownay Nautilus con [Alt] + [F2] qorista sida macquul ah: Nautilus iyada oo aan xigashooyinka.\nNautilus oo ah Maamulaha Faylka asalka ah\nHadda in la sameeyo maxaa Nautilus fadlan bilow soo socda na arag ku soo biir fadhigeena oo bedel Thunar y xfdesktop waa inaan tagnaa Liiska »Xulashooyinka» Fadhiga iyo Bilowga oo waxaan tagnaa tabta Kalfadhi. Halkaas waa inaan ka tagnaa oo kaliya waxaan u baahanahay inaan bilowno markaan soo galno Xfce.\nCaadi ahaan howlaha socda waa in loo daayaa:\nHaddii ay jiraan wax kale oo furan waan xirnaa ka dibna waxaan ku keydinaa badhanka: Fadhiga Badbaadi.\nTani waxay ku filnaan doontaa waqtiga soo socda ee aan bilaabi doonno, Nautilus maareeyaa desktop-keena oo noqo kii furo fayllada. Hadda, waxaa jira dhowr waxyaalood oo dheeri ah oo la sameeyo, mid ku yimaadda casharka asalka ah iyo mid kale oo aan mar dambe ku daray.\nMaareynta warqadda darbiga leh Nitrogen\nHaddii aan isku dayno inaan bedelno gidaarka gidaarka iyadoo la adeegsanayo ikhtiyaarka Beddel Asalka Taariikhda leh Xaqa Guji waxba ma dhici doonaan. Tani waa sababta oo ah ikhtiyaarkaasi wuu u yeerayaa guryaha-muuqaalka-muuqaalka-muuqaalka kaas oo ku jira xirmada gnome-control-center.\nWaan rakibi karnaa xirmadan, laakiin taasi waxay u baahan tahay dhowr ku tiirsanaan Gnome in aynaan u baahan doonin, markaa waan ka faa'iideysan doonnaa nitrogen barnaamij aad u fudud oo loogu talagalay Maaree sawirada en Gnome. Markaa waan rakibnaa oo waxaan ku shaqeynaa amarkan:\nMarka codsiga la bilaabo waxaan kaliya u baahan doonnaa in aan ku hagaajino galka ay ku yaalliin sawirada aan dooneyno.\nCaadi ahaan waxaan isticmaali karnaa:\n/ usr / share / xfce4 / gadaal\n/ usr / share / asalka\nSamee nitrogen waa wax aad u fudud, sidaa darteed uma maleynayo inaan u baahanahay inaan sharaxo sida loogu daro ama looga saaro fayl sawirro leh. Maxay nitrogen la bilaabi doonaa markaan isku dayno inaan bedelno gidaarka, waa inaan abuurnaa asal ahaan fayl gudaha ku jira / usr / bin oo leh magaca: guryaha-muuqaalka-muuqaalka-muuqaalka taas oo ku habboon tan:\n[code] dir = »ltr»> function –show-page = asalka\nKadibna waxaan siinnaa rukhsad dil:\nOo diyaar. Mar kasta oo aan gujinno Beddel Asalka Taariikhda way soo bixi doontaa nitrogen ????\nKa hawlgala fayllada Nautilus.\nHadda gudaha Xubuntu soo socda menu waxaan leenahay plugin Goobaha kaas oo fuliya Thunar halkii Nautilus. Markiiba ma aanan fahmi karin sida tan loo beddelo, markaa waxa igu soo dhacay waxay ahayd inaan dhigo Fayl shaqsiyeed gudaha Miiska.\nSi aan si fudud ugu hawlgalino faylku waa inaan rakibno tafatiraha gconf.\nKadibna leh [Alt] + [F2] waxaan ku fulinaa adigoo garaacaya «tafatiraha gconf»Iyadoo aan lahayn calaamadaha oraahda. Markaa waan yeeli doonnaa barnaamijyada »nautilus» desktop oo waxaannu dhaqaajineynaa galka shakhsiga ah.\nDiyaar, waxaan xirnaa kalfadhiga, dib ayaan ugu laabaneynaa iyo Voilá !!\nWadada buuxda ee maqaalka: Laga soo bilaabo Linux » GNU / Linux » Ku beddel Thunar iyo Xfdesktop Nautilus gudaha Xfce\nHanuun wanaagsan oo loogu talagalay dadka aan ku faraxsanayn Thunar ee Xfce ,,,, laakiin waxa aan ahay, waxba ugama beddelo Thunar. Waa waxa aan u baahanahay 🙂\nKu jawaab eltbo\nWaxaan kale oo jecelahay Thunar, waa wax laga xumaado in aysan laheyn tab ama loo qeybin karo TT\nHaa! waa wax laga xumaado in aanan lahayn baarkooda. Ma qof baa saxaya taas?\nKu jawaab donmatas\nwaxa aan ka jeclahay nautilus waa raadinta isku dhafan, taas oo aan qorraxdu haysan\nMiyaanay taasi kuu shaqeynaynin? : https://blog.desdelinux.net/creando-un-buscador-de-ficheros-para-thunar-con-zenity/\nWaad ku mahadsan tahay Elav sii wadida inaad ku hodmiso dhamaanteen kuwa jecel jecel desktop-ka Xfce aqoontaada. Waxaan u maleynayaa inay la mid tahay eltbo, oo kor ku yiri: Waxba ugama beddelo Thunar. Waxaan ogaadey inay sifiican uga shaqeyso Nautilus (aniga ahaan) waxayna ii ogolaaneysaa inaan ku furo faylal qaab konsole ah. Kaliya waxaan ku dari lahaa qeybta loo kala qeybiyay F3 sida Nautilus ay sameyso, taasi waa waxa kaliya ee aan weydiisan lahaa Thunar inuu sameeyo.\nAnigu waxaan ahay taageere mawliidka sidoo kale, waxaanan u adeegsadaa xfce 4.6.2, maxaa yeelay distoorkeygu weli 4.8 ma haysto. Waxaan kaliya jeclaan lahaa laba arrimood: bishaas waxay i siisaa macluumaadka ku saabsan booska ay 4 ama 5 faylal ah oo ay doorteen jiirka ay ku jiraan (waxay kaliya igu tuuraysaa waxa ku jira galka oo dhan), iyo inay jiraan fursado badan oo rukhsadda rukhsadda ah (sida "u furo galkan asal ahaan" sida uu leeyahay pcmanfm. Hagaag, haddii qof ogyahay, ii sheeg.\nLaakiin Thunar waxaad ku dari kartaa ficillo qaas ah oo wax walba lagu sameeyo.\nWaa inaad tagtaa tifaftirka / ficilada Custom / Add, oo halkaas ku buuxi waxyaabaha soo socda:\nMagaca: Fure u fur asal ahaan\nFaahfaahin: Fure galka Thunar oo leh xuquuq mudnaan\nAmarka: gksu thunar% d\nIcon si fudud\nTabta xaaladaha muuqaalka:\n- Qaabka feylka: *\n- Waxay muuqataa haddii xulashada ay ka kooban tahay: Kaliya dooro Tusaha.\nMa garanayo haddii qayb la isugu geyn karo fagaaraha ama meel lagu daabici karo goobahan, maaddaama aan haysto dhowr tallaabo oo caadooyin ah oo aan ka soo uruurinayey meelo kala duwan, si aan u cabbiro sawirrada, u arko cabbirka diskiga dhowr feylood oo la xushay, iwm .\nTani waxay umuuqataa mid aad u xiiso badan !!! Waan tijaabinayaa. Ma aanan dooneynin inaan Nautilus u isticmaalo bedelka Thunar sababtoo ah waxqabadka liita, laakiin waxaa laga yaabaa inaan rakibo waxyaabaha ku tiirsan ee dheeriga ah. Waxaan isku dayi doonaa Nitrogen si aan u arko sida ay wax u socdaan.\nWay ii shaqeyn weyday 🙁\nWaxaan ula jeedaa, waxay shaqeysay kalabar. Waan heli kari waayey Nitrogen si aan ugu muujiyo qoraalka. Ma aqaano haddii ay ku jiri doonto wax qalad ah.\nWaxyaabo kale ayaa ah in Thunar uu wali yahay maareeyaha faylka asalka ah. Waan ku beddelay qayb ka mid ah barnaamijyada la doorbido laakiin xitaa uma adeegsado sidaas oo kale.\nMaya, si loo beddelo isbeddelada 🙁\nFedora 16, sameynta Nautilus oo ah Maamulaha Faylka asalka ah waa mid aad u fudud:\nCodsiyada Liiska> Dejinta> Codsiyada la door biday> qaybta Utiliyada waxaan ku dhajinay nautilus Maareeyaha Faylka.\nIyada oo tan uma baahnid inaad joojiso asalka miiska ama wax uun.\nLaakiin dhibaatooyinka aan helo oo runtii la xallin lahaa haddii aan ogaan lahaa waxa ku tiirsan ee la rakibo, waa:\n* Arag sawirada yar yar ee PDF-yada iyo sawirada, laakiin ma ahan fiidiyowyada.\n* Diirad kama saarin in aan habeeyo Samba, laakiin Thunar wadaagista tusaha waa macquul.\nDebian-ka waxaa ku jira xirmo loo yaqaan 'tumbler' oo ka taxadaraya soo saarista aragtiyada, ma aqaano inay u shaqeyso sidoo kale faylasha:\nKiiskeyga maadaama aan kaliya ubaahanahay tab marka aan la shaqeynayo labo ama in ka badan oo tusayaal isla waqti isku mid ah, ama mararka qaar waxaan u baahanahay inaan ka helo xiriiriyeyaal feylal ah oo ku jira daaqada, iwm.\nWaxaan ku abuuray ikhtiyaar ikhtiyaar ah Thunar, taas oo ah in la furo tusaha Nautilus, adoo adeegsanaya amarka nautilus –no-desktop% d\nWaxyaabaha aan-desktop-ka ahayn si aysan u furin habab ay Nautilus u maamusho si toos ah desktop-ka Gnome. Haddii ay fikraddu ku habboon tahay qof.\nHaye sidee tahay, waan iskudayey wax walbana waan qabtay waxkastana waa la qabtay laakiin waxay dhibaato i siineysaa qoraalka aad u isticmaasho gidaarka, dhibka waa kuwa soo socda:\n[isticmaaleyaasha Soodejiyeyaasha Marti-geliyaha ah] $ ./gnome-appearance-properties\n./gnome-muuqashada-properties: sadarka 1: gt: amar lama helin\n./gnome-appearance-properties: line 6 :: amarka lama helin\nSida muuqata ma haysto feylka ama gt-ka "gt" ee sameeya khadka 6 isna qalad buu i siiyaa, ma ogtahay waxa ay noqon karto ????\nJidka aan u isticmaalo ArchLinux\nKu jawaab Zernad\nWaa maxay sababta aanan mar dambe daaqad ugu jiidan karin dhinaca midig oo aan u beddeli karo aagga shaqada? Waa wax Xfce nooc ah, malahayga.\nWaa wax la mid ah qaabkiisa shaqada, aniga ayey igu dhacdaa aniga sidoo kale\nCusboonaysii casharrada (yaasha), maxaa yeelay marka la eego u janjeeridda nasiib darrada ah (qaar ka mid ah) horumariyeyaasha inay si tartiib tartiib ah uga saaraan waxqabadka barnaamijyada ugu caansan ee GNU, suurtagal ma aha in la raaco tilmaamaha tan iyo markii la tirtiray xulashooyinka menu ee u dhigma.\nWaxaan sidoo kale u maleynayaa in "casharradaada" guud ahaan ay tahay in yar oo ka sii faahfaahsan, lagana fogaado "güindosera" u janjeera inaad siiso cuntada caadiga ah adigoon sharraxaad ka bixin wax, ugu yaraan waxoogaa yar ama dhexdhexaad ah oo qoto dheer. Laakiin haye, sida «Basque» u socdo, waxaa laga yaabaa in guusha bartaada internetka ay ku saleysantahay si sax ah ...\nBaakadaha RPM Qeybta 4: Baako Ma aha Tetris 2


Tafatiraha sawirka iPadka ee awooda leh ee Pixelmator Sawirku wuxuu ku boodaa iPhone | BehMaster\nBogga ugu weyn/iPhone/Tafatiraha sawirka iPadka ee awooda leh ee Pixelmator Photo wuxuu ku boodaa iPhone\nTafatiraha sawirka iPadka ee awooda leh ee Pixelmator Photo wuxuu ku boodaa iPhone\nHaddii aad suuqa ugu jirto tifaftiraha sawirka iPhone si buuxda u sifaysan, ha ka fogaanin sawirka Pixelmator kaas oo keenaya hagaajin qani ah iyo astaamaha AI ee calaacasha gacantaada.\nMarka lagu daro iPadka, Sawirka Pixelmator hadda waa laga heli karaa iPhone, sidoo kale\nCusboonaysiinta waxaa lagu bixiyaa lacag la'aan isticmaalayaasha jira\nSawirka Pixelmator hadda lagama heli karo Mac-yada\nSawirka Pixelmator wuxuu keenaa tifaftiraheeda sawirka iPadka iPhone\nMarkii hore app-ka iPhone-kaliya, Pixelmator Photo hadda wuxuu ku fidiyay talefanka gacanta ee Apple sidoo kale. Tani waxay kuu ogolaanaysaa inaad sawir kula qaadato iPhone kaaga ka dibna aad u tafatirto sida aad jeceshahay adiga oo isticmaalaya astaamaha awooda leh ee Sawirka Pixelmator. Appku waxa uu la midoobaa maktabadaada Sawirada, isaga oo kuu ogolaanaya in aad si fudud sawir kasta uga soo dejiso abka Sawirada.\nMarkaad wax ka beddesho sawirada, waxay si toos ah u beddeshaa la shaqaynta abka Sawirada, wax ka beddelkaaga waxa si aan burbursanayn u xafiday Sawirka Pixelmator, wax walbana way shaqeeyaan. Iyo gaar ahaan iPhone, waxaan ku daray cusub, tifaftire-style filmstrip ka dhigaya furitaanka sawirada tafatirka ka fudud oo ka sahlan abid.\nBarowsar ku jira abka wuxuu kuu ogolaanayaa inaad ka soo dejiso sawirada ilaha sida ulaha USB adigoo isticmaalaya abka Files.\n"Laga soo bilaabo maalintii ugu horeysay ee aan ku sii deynay Pixelmator Photo ee iPad-ka, waxaan ku riyoonay inaan helno tifaftirahan iPhones-ka, aad ayaan ugu faraxsanahay inaan ku dhawaaqno inay ugu dambeyntii halkan timid," ayaa lagu yiri ogeysiis ku yaal bogga Pixelmator Photo.\nApp-ka, oo ay qoreen walaalaha Lithuania Saulius iyo Aidas Dailide, waxay keenaysaa in ka badan 30 hagaajin midab-heer desktop ah oo markii hore loogu talagalay Pixelmator Pro. Waxa kale oo aad helaysaa farabadan oo horudhac ah oo ay dhiiri galisay sawir qaade filim, awooda dufcada wax ka beddelka sawirada sawirada oo dhan, qalab sirdoon macmal ah oo caqli badan oo ay ku jiraan barashada mashiinka ku shaqeeya Dalagga, Denoise iyo astaamaha Xallinta Sare, iyo wax badan, oo aad u badan.\nXuquuqda sawirka: Pixelmator\nSawirka Pixelmator lagama heli karo goobta macOS.\nTafatirka sawirada iPhone RAW ee leh Sawirka Pixelmator\nWaxa ugu wanagsan, abka waxa uu asal ahaan ka taageeraa sawirada RAW ee in ka badan 600 oo kamaradood, iyo sidoo kale qaabka Apple ProRAW, oo waxa uu kuu ogolaanayaa inaad si sahal ah u saxdo. Ugu dambeyntiina, yeynan iloobin qaabka dayactirka ee caanka ah ee app-ka kaas oo horumariyayaashu ay yiraahdeen waa aaladda ka saarista shayga kaliya ee si buuxda u dhammaystiran oo si aan burbursanayn ula shaqeeya tallaallada RAW.\nHa ku khaldin Sawirka Pixelmator (loogu talagalay hagaajinta sawirka dadaalla'aanta) Pixelmator iyo Pixelmator Pro, kuwaas oo ah tifaftirayaasha garaafyada awoodda leh ee goobta Mac.\nHaddii aad horay u soo iibsatay abka iPad-ka daabacaadda, waxaad heli doontaa nooca cusub ee iPhone bilaasha ah oo qayb ka ah Sawirka Pixelmator ee soo dejinta iOS.\nKa soo deji Sawirka Pixelmator ee iOS Store Store qiimo dhan $3.99.\nShaashada Apple Watch aad ma u yar tahay? Waa kan sida loo iftiimiyo\nPodcast-ka asalka ah ee Apple ee cusub 'Wild Things: Siegfried & Roy' wuxuu bilaabmi doonaa Janaayo 12, 2022


Qaramada Midoobe, ayaa waxay Dowladda Somaliya ugu yeertay in Maxkamad la soo taaggo kuwii dadka barakacayaasha ihi maalintii Isniinta ku dilay Degmada Dayniile – STAR FM SOMALIA\nQaramada Midoobe, ayaa waxay Dowladda Somaliya ugu yeertay in Maxkamad la soo taaggo kuwii dadka barakacayaasha ihi maalintii Isniinta ku dilay Degmada Dayniile\nQaramada Midoobe, ayaa waxay Dowladda Somaliya ugu yeertay in Maxkamad la soo taaggo kuwii dadka barakacayaasha ihi maalintii Isniinta ku dilay Degmada Dayniile Ee Gobolka Banaadir.\nAskar ka tirsan Ciidanka Daraawiishta Dowladda, ayaa isku maandhaafay kaarar lagu waday in loo qaybiyo barakacayaal markaasi safaf ugu jiray, sidii kaararkaasi ay cunada aan bisleen ugu qaadan lahaayeen. Gacan ka hadal xilligaa dhex maray askarta, ayaa sababtay dhimashada 10 ruux iyo dhaawaca 13 kale.\nKaaliyaha Xoghayaha Guud Qaramada Midoobe, Ivan Šimonović oo Talaadadii shir jaraa’id ku qabtay Magaalada Muqdisho, ayaa waxa uu ku baaqay in la ciqaabo kuwii falkaasi gaystay.\n“Aan iraahdo carada ka dhalatay dilalka iyo dhaawacyada loo gaystay dad rayid ah oo aan waxba galabsan, iyagoo Isniintii raadinaayay gargaar bani’aadanimo Magaalada Muqdisho.” Ayuu yiri Kaaliyaha.\n“Waxaan doonayaa in aan muujiyo dareenkayga shakhsiyaadka galay dembigan, waa in la soo cadeeyaa, oo la ciqaabaa. Kuwaan caawinaadda helaayay waa kuwo nugul, waa in la horumariyaa xil iska saaridda helitaanka gargaarka bani’aadanimo, ee ay u baahan yihiin.” Ayuu yiri Kaaliyaha.\nIvan Šimonović, ayaa yiri “Xadgudubyada ka dhanka ah sharciga xuquuqda aadanaha keliya ma waxyeeleynayaan sumcadda askarta hawsha ku jirta, sidoo kale waxay go’doomineysaa shacabkii fillaayay inay difaacayaan. Sidaasi daraadeed waxay saamaynaysaa guul laga gaaro dagaalka ka dhanka ah argagaxisada.”\nIvan Šimonović waxa uu intaa ku daray “Loolanka kale ee wajahayaan Madaxda Somalidu waa ilaalintu xuquuqda dadka gudaha ku barakacay iyo qaxootiga soo laabanayaa. Hubinta inay si nabad ah ku soo laabtaan iyo in hantidoodu la xaqdhawro.”\nSarkaalkan, ayaa wuxuu laamaha ammaanka Somaliya uu ku booriyay inay xoojiyaan tallaabooyinka, ay kaga hortaggayaan xadgudubyada xuquuqda aadanaha.\nWaxaa xalay dib loo furay Safaaraddii Somaliya ku laheyd Magaalada Washington Ee Xarunta Mareykanka, ka gadaal muddo 24 sano ah\nCiidamo boolis ah oo tababar loogu soo xiray magaalada baydhaba


AFGHANISTAN: Askar ka carartay Talibaan oo ka gudubtay xadka Tajikistan – Calanka.com\nAFGHANISTAN: Askar ka carartay Talibaan oo ka gudubtay xadka Tajikistan\nIn ka badan kun askari oo ka tirsan ciidamada dowladda Afghanistan aya u baxsaday dalka deriska la ah ee Tajikistan, kadib iska horimaad dhexmaray iyaga iyo xooggaga Taliban, sida ay sheegeen mas’uuliyiin ka tirsan dalkaas.\nSaraakiisha ilaalada xuduudda ee Tajikistan ayaa sheegay in askartaas ay dhinacooda u soo tallaabeen si ay “naftooda u badbaadiyaan.”\nTodobaadyadii la soo dhaafay, xooggaga Taliban ayaa waday dagaallo culus oo ay ku qabsadeen deegaanno horleh. Arrintan ayaa loo aaneynayaa ka bixitaanka ciidamada NATO ee laabankii sano ee la soo dhaafay ku sugnaa Afghanistan.\nXilli inta badan ciidamada NATO ay dalkaas ka baxayaan ka hor bisha September ayaa waxaa jira walaac ah in burbur uu qarka u saaran yahay milateriga Afghanistan.\nHeshiis dhexmaray Taliban iyo xulafada Maraykanka ayaa dhigaya in ciidamada ajnabiga ah laga saaro dalkaas, taa bedalkeedana uusan ururkaas u oggolaan xooggaga Al-Qaacida iyo mintidiinta kale inay saldhigyo ka sameystaan deegaannada uu gacanta ku hayo.\nTaliban ayaa ku diiday inay joojiso dagaalkeeda ka dhanka ah ciidamada dowladda Afghanistan, waxaana uu ururkaas hadda gacanta ku hayaa saddex meelood meel dhulka dalkaas.\nHase yeeshee madaxweynaha Afghanistan, Ashraf Ghani, ayaa ku adkeysanaya in ciidankiisa uu u babac-dhigi karo khatarta uga imaanaysa Taliban. Waxaa soo baxaya warar sheegaya in askar badan ay u baxsadeen xuduudda Pakistan iyo Uzbekistan si ay uga cararaan dagaalka.\nDhowr jeer oo hore ayay askar ka tirsan ciidamada dowladda Afghanistan waxa ay u carareen dhanka Tajikistan, waxaana la rumaysan yahay in tirada askartaas ay hadda ku dhawdahay 1,600.\nWakaaladda wararka ee Tajikistan, Khovar, ayaa sheegtay in askartan u dambeysay ay xuduudda ka soo tallaabeen subaxnimadii Isniinta, kadib dagaal ay habeenkii Axada la galeen Taliban.\nGobollada Badakhshan iyo Takhar ee xuduudda la leh Tajikistan ayaa waxaa maalmihii la soo dhaafay ka socday dagaal xooggan oo ay dagaalyahannada Taliban ku qabsadeen deegaanno badan. Mintidiinta ayaa sidoo kale lagu soo warramayaa inay la wareegeen bar koontarool oo ay ciidamada Afghanistan ku lahaayeen xuduudda Pakistan.\nDalalka deriska la ah Afghanistan, gaar ahaan kuwa ku yaal bartamaha Aasiya, ayaa isu diyaarinaya qaxooti badan oo ku soo jaba, waa haddii ay dagaalladu sii socdaan.\nAfhayeenka Taliban, Suhail Shaheen, ayaa BBC u sheegay in ururkiisa uusan mas’uul ka ahayn colaadda sii xoogeysatay todobaadyadii la soo dhaafay.\nWaxa uu ku dooday in magaalooyin badan ay dagaalyahannadooda ku qabsadeen si nabdoon kadib markii ay ciidamada dowladda diideen inay dagaallamaan.\nXulafu uu Maraykanka hogaaminayo ayaa Taliban xukunka ka tuursan sanadkii 2001, kadib markii uu ururkaas diisay inuu soo dhiibo Osama Bin Ladin oo ururkiisa Al-Qaacida uu fuliyay weerarradii 9/11.\nTaliban iyo Maraykanka ayaa wadahadallo toos ah billaabay 2018, waxaana heshiis ka bixitaanka dalkaas fuliyay madaxweynaha haatan ka arrimiya aqalka cad ee Joe Biden.\nAFGHANISTAN: Khilaaf ba`an oo ka dhex taagan hoggaanka sare ee Talibaan\nKhilaaf weyn ayaa ka dhex bilaabmay hoggaamiyeyaasha Daalibaan oo ku saabsan sida loo dhisayo dowladda cusub ee Afghanistan, sidaana waxa… Read More ›\nRa’isul wasaaraha dalka Haiti oo lagu eedeeyay ku lug lahaanshaha dilkii madaxweyne Jovenel Moise\nDacwad-oogaha guud ee Haiti ayaa ka dalbaday garsooraha gacanta ku haya kiiska dilkii madaxweynihi hore ee dalka Haiti Jovenel Moise… Read More ›\nVIDEO: Darawal dhibsaday jaam-ka waddooyinka oo isticmaalay waddo tareen – Birmingham\nA man has been jailed after driving down the tracks near Duddeston railway station, following a British Transport Police investigation.\nKulan dhex maray madaxweyne Farmaajo iyo r/wasaare Rooble oo natiijo la`aan soo idlaaday\nKadib kulan saacado badan qaatay oo shalay ilaa xalay u dhexeeyay madaxweynaha Soomaaliya, Maxamed Cabdullahi Farmaajo iyo ra’iisal wasaare Maxamed… Read More ›\nAFGHANISTAN: Kooxda Taliban oo jirdil xun u geystay wariye iyo kaameriistihiisa\nWeriyayaal ku sugan Afghanistan ayaa sheegay in xooggaga Taliban ay u geysteen jirdil iyo xarig kadib markii ay damceen inay… Read More ›


Qodobada Chris Orlob ee Martech Zone |\nMaqaallada by Chris Orlob\nWadahadalka iibka ee dhaqanka ayaa waligiis isbedelaya. Dadka wax iibiya mar dambe kuma tiirsanaan karaan qodobbada hadalka ee caadiga ah iyo moodellada daahfurista si ay ugu wareegaan wareegga iibka. Tani waxay uga tagaysaa dad badan oo wax iibiya fursad kale oo aan ahayn inay dib isu uruuriyaan oo ay fahmaan xaqiiqada cusub ee waxa ka dhiga wadahadalka iibka ee guuleysta. Laakiin, ka hor intaanan halkaa aadin, sidee ku helnay halkan? Aynu baarno 3 dariiqo oo wadahadalada iibku ay isbedeleen sannadihii la soo dhaafay. Adoo sahaminaya sida ay dadka wax iibiya u adeegsan jireen wadahadalka


Talyaaniga Oo Ku Tuntay Turkey, Taariikh Madow Oo La Diiwaan-geliyey Iyo Wacdarihii Lagu Furay Euro - Laacib\nHomeKulamada Caalamiga AhTalyaaniga Oo Ku Tuntay Turkey, Taariikh Madow Oo La Diiwaan-geliyey Iyo Wacdarihii Lagu Furay Euro\nTalyaaniga Oo Ku Tuntay Turkey, Taariikh Madow Oo La Diiwaan-geliyey Iyo Wacdarihii Lagu Furay Euro\nJune 11, 2021 Abdiwahab Ahmed Kulamada Caalamiga Ah, Wararka Ciyaaraha Maanta 1\nTalyaaniga ayaa sii dheeraystay hoggaanka ciyaarta, iyagoo helay gool labaad oo ay u qalmayeen. Berardi ayaa kubbad u dhiibay Spinazzola oo dhinaca bidix taagan, waxaana uu laacibkani lasoo galay kubdda xerada ganaxa isagoo ku toogtay goolka. Goolhaye Cakir ayaa iska soo difaaca kubadda, balse Immobile oo difaaca dhex-taagnaa ayaa lugta ku dhigay oo ku celiyey, sidaas ayaanu Talyaanigu ciyaarta kaga dhigay 2-0.\nDaqiiqaddii 79aad ayuu Insigne ciyaarta ka dhigay 3-0, waxaana uu kubbad uu soo xeegeeyey oo uu dhinaca bidix ee goolhaye Cakir uu toogtay uu hoggaanka ugu sii dheereeyey waddankiisa, waxaanay ciyaartu kusoo dhamaatay 3-0 ay guushu ku raacday Talyaaniga.\nNatiijada ciyaartan ayaa ahayd mid ka mid ah kuwii ugu weynaa ee la gaadho kulanka ugu horreeya ee furitaanka Euro, waxaana Talyaaniga ay siinaysaa kalsooni dheeraad ah oo ay kala hor-tagaan labada waddan ee kale ee kula jira Group A ee Wales iyo Switzerland, halka Turkey ay u tahay niyad-jab iyo in qaab ciyaareed aad u liita ay la yimaaddeen.\nKa hor intii aanay ciyaartu bilaabmin, garoonka Stadio Olimpico ayaa waxa ka dhacday xaflad qurux badan oo muddo ku dhowaad saacad ah socotay, halkaas oo ay fannaaniin ka heeseen, balse qoob ka ciyaarkii faraha badnaa ee lagu yaqaanay ayaan jirin maadaama Fayraska Korona dartii hoos loogu dhigay fantasiyaha.\ningiriiska maalinkasta aad buun buunisaan aan qabto


Aftahmo iyo afjuxuunsi – Kaasho Maanka\nQof kasta oo dad la doodayaa wuxuu malaha jecel yahay in uu aftahmo ay guuli ugu soo hoyato leeyahay iyo in uu dadka lidka ku ah afjuxuunsado. Haddaba sidii lagu garan lahaa labadaas arrimood ayuu qoraalkaani inoo lafogurayaa, waxaase ugu horrayn fiican in aynu ogaanno macnaha labada erey ee ”tahan” iyo ”juxuun”. Ereyga ”af” waxaa la moodaa in uu xoogaa iska roon yahay, oo ay dadku maalin kasta maqlaan, waxaase lagu xariiriyey labo kale oo aan jilicsanayn.\n”Derrinkaan fariistaba dhulkaan, tahan dalooshaaye”\nWaxaa yiri Khaliif shiikh Maxamuud, wuxuuna uga jeedey in uu markii uu meel fariisto dhulka faalin jirey, oo uu ul iyo qori wixii uu gacanta ku hayo ku faarfaari jirey, ka dibna ay meeshii uu faalinayey aad iyo aad u qodmi jirtey. Sidaas waxaa dhulka u qoda dadka sida daran u murugaysan, oo inta ay is illaawaan dhulka xarriiqo ku jeexjeexa.\nHaddaba ”aad iyo aad” buu ereyga ”tahan” macnihiisu u dhow yahay, waxaana cad in haddii ”af” laga hormariyo loola jeedo in uu afku aad iyo aad u daran yahay, oo aan loo babac dhigi karin.\n”Juxuun” iyo ”guxuun” malaha waa isku mid oo haddii geed salka laga gooyo waxaa meeshii ku haraysa jirrid juxuuman ama guxuuman, waxaana markii ”af” laga hormariyo laga wadaa mindhaa in qof afkiis la juxuumo oo uusan ruuxii afkaas lahaa hadal u bannaanayn ee afka laga jaray.\nAfjuxuunsigu ma aha in had iyo jeer qofka si daacad ah loo qanciyo oo doodda xaqiisa u habboon la siiyo ee waa in hadalka laga sirgaxo oo uu galo jahawareer, markaas ka gadaalna laga faa’iidaysto, dabadeedna la maamusho asaga oo liid ah, oo afjuxuusan.\n”Harowsi” waa erey ka macne ballaaran afjuxuunsiga, waayo afjuxuunsigu waa harowsiga qayb yar oo ka mid ah, kaas oo aalaaba doodda ka dhex dhasha. halka uu harowsigu yahay dhammaan siyaalaha dadka loo caalleeyo, oo dano aysan ku baraarugsanayn looga fushado ama maskaxdooda wax aan dhab ahayn loogu shubo.\nSeddex tusaale ee harowsiga lagu xasuusan karo waxaa ah markii kacaankii Siyaad uu qabiilka xabaalay, markii uu Ismaaciil Cumar Geelle tuulada Carta joogey iyo marka ay wadaaddadu dumarka shukaansanayaan.\nTusaalaha ugu danbeeya waxaa ku jira afjuxuunsi, waayo markii ay wadaaddadu dumarka xodxodanayaan ama ay qabaan waxay ku afgoostaan waxyaalo aysan dumarka masaakiinta ahi ka doodi karin oo sidii la rabo laga yeeli karo.\nMarkii aad qoraalkaan iyo kuwa ka danbeeya fahamtid waxaa malaha yaraanaysa in lagu afjuxuunsado, waxaana badanaysa in aad adigu ikhyaarta wax afjuxuunsada ku soo biirtid, oo aan inta lagu afjuxuunsado geeliinna iyo boosaskiinna la duudsiyin.\nWaagii hore ”aftahan” iyo ”afmiinshaar” waxay ahaayeen isku mid, laakiin Maxamed Siyaad baa qabiilooyinka qaarkood markii uu xukunka boobay ka dib ”afmiinshaar” u bixiyey oo cay uga dhigay, waxaana faddaroobey ereygii oo dhan. Maanta ereygaas markii la maqlo waxaa la dareemaa xumaan, laakiin lixdamaadkii waxaan u malaynayaa in uu ahaa erey la isku ammaano, oo ”hebel waa afmiinshaar” waxay ahayd ammaanta ugu weyn oo qof aftan ah lagu maamuuso.\n”Miinshaar” waxaad ka dhadhansan kartaa in laga wado in uu afmiinshaarku leeyahay karti hadal oo sida miinshaarta uu wax ugu goyn karo.\nSida badan waxaa afjuxuunsiga sameeya dad ka aftansan kuwa ay afjuxuunsanayaan ama fursad kale haysta. Aftahmadu waxay aalaaba cuskataa labo arrimood. Midda kowaad waa in uu qofku markii uu hadlayo dareen iyo fakar sare leeyahay. Waa in uu dareemi karo sida ugu sahlan oo uu u qancin karo dadka uu hadalkiisu ku socdo iyo sida ugu qancitaan dhow in uu hadalka u yiraahdo.\nDadka aan aftahmada dareenka sare u lahayni waxay hadalka ka bilaabaan in ay dhahaan, oo waxa ay sheegayaan ma ay dareemi karaan in ay sidii lagu qanci lahaa yihiin iyo in kale, mana ay diyaariyaan waxa ay sheegayaan, haddii ay diyaariyaanna ma ay guulaystaan. Marka aan diyaarin leeyahay ugama aan jeedo in ay aftahmadu ku kooban tahay wax la allifo, ee waxaan uga dan leeyahay in uu aftanku wax kasta oo oranayo dhaqso ama daahid ku diyaariyo.\nLuqadda oo dareen fiican loo leeyahay, awood fakar iyo khiyaalida hal-abuurka ayaa saldhig u ah aftahmada. Haddaba waxaa la og nahay in ay jiraan dad badan oo afka aad u yaqaan haddana aan aftahmo lahayn iyo kuwo afka yaqaan oo jidadka hadalka u leh dareen xeeldheer oo ay ugu talaxtagaan, ayna khayaano ku maamulaan maskaxaha dadka oo ay addoonsadaan ummadda inteeda kale. Marka aynu addoonsi leenahay waxaynu uga jeednaa in ay bulshooyinku saf u galaan shineemo, tiyaatar, duwaanno buugaag hadal ah lagu iibiyo iwm.\nAwoodda sidaas dadka loogu addoonsado waxaa loo jeedin karaan ”xumaan” iyo ”samaan” waxyaalaha ay dadku u yaqaanniin. Dadka qaar baa hadalkooda la dhegaystaa ayada oo aan la neefsanayn, qaarna markii ay hadlayaan waxaa la jeclaadaa in ay soo koobaan, arrimahaasina waxay ku xiran yihiin sida ay khiyaaliga iyo afka u kala adeegsanayaan in ay kala sarrayso.\nTabarta aftahmada in uu qof kastaa baran karo iyo in ay tahay wax dabiici ah oo dad gaar ah dareenkooda ku samaysan labadaba waa la sheegaa, laakiin ayada oo aan waxbarashada la dafiri karin ayaa waxaa iska cad in ay jiraan dad hibo gooni xambaarsani.\nFakarka iyo humaagyada khiyaaliga ka sokow waxaa aftahmada tiirar u ah luqadda, waxaase arrimahaas oo dhan dugsi u aha xilliga iyo meesha la joogo, waayo guri aan boos loo hayn lama dhisi karo.\nHadalka dadka dareenkooda lagu xukumi karo inta aan la oran waa in la ogaadaa arrinta laga hadlayaa in ay u qalanto dadka ay ku socoto in ay shucuurtooda si habboon u dhaqaajin karto. Dareenka aftahanku wuxuu la socdaa dareenka dadka oo hadalku inta uusan ka soo bixin buu helaa daliilo iyo arrimo uu qalbiyada dadka ku ruxi karo.\nWax kasta oo uu qofka aftahanka ahi ku dhiiranayo wuxuu cuskiyaa sababo iyo salal uu ku fariisiyo si uu dadka u tuso in ay suurtogal yihiin. Daliilaha aftahmada dhisaa in ay run yihiin iyo in ay been yihiin muhiim ma aha, ee waxaa lamahuraan ah in ay yihiin wax ay qaadan karaan dadka lagu wajahayaa, waxayna dadku u kala bixi karaan qaar qanca iyo qaar wiswisa, hase yeeso ee aftahanku waa in uu og yahay heerka ay shucuurta dadku joogto.\nAftahanka dhabta ah waxaa agtiisa macne weyn ka leh arrimo dhawr ah, oo uu aftahmada la eegto, waxayna kala yihiin ”Yaa lala hadlayaa? Maxaa laga hadlayaa? Sababtee loo hadlayaa? Xaggee la joogaa? Goorma ayaa la joogaa? Sidee loo hadlayaa?”. Dadka hugunka iska raaca aftanno sugan ma ay aha, oo aftanku waa uu ka dheeraadaa wax uusan shishadooda u jeedin oo aan u caddayn in uu ku lugdarsado.\nHaddii arrin uu hadal ka oranayo waa in uu hubaa waxa ay tahay, sida in ay u caddahay in laga doodayo “Maxay tahay caddaalad?” ama “Waa maxay madaxbannaani?”. Markii uu arrinta sidaas ku hubsado ayuu maskaxdiisa ka daawanayaa sidii uu doodda ugu guulaysan lahaa, oo uu dhegayteyaasha qalbiga uga xadi lahaa, isla markaas uu dadka la doodaya u afjuxuunsan lahaa.\nTillaabada hadalka ugu horraysaa waa in uu aftahanku ku riyoodo khiyaali uu ka daawanayo sidii uu hadalka uu jeedin doono qaybihiisa isugu aaddin lahaa. Qaab uu asagu dareen shishe u leeyahay oo ku habboon dadka uu la hadlayo ayuu hadalka u xardhadaa.\nArrintaan marka laga falanqoonayo waxaa aftahanka lagu metelaa shinni geedo kala duwan wax ay ayadu taqaan ka soo guraysa, oo ay dadku markii ay diyaariso macaanka malabka u boqaan, laakiin aysan garanayn sidii la isugu soo dubbaridey.\nWuxuu aftanku dareemi karaa sida ay in hadalka qaybihiisa la isugu xijiyaa dadka u soo dabi karto, oo tilaabooyinka hadalka wuxuu horqaadaa mid uu dareemayo in ay dareenka dadka soo hormarinteedu sasabi karto, wuxuuna ku sii xijiyaa mid u suurtagelinaysa in hadalka la sii jeclaado.\nDadka ugaarsada oo kalluunka ama ugaarta birriga helaa waxay kala og yihiin noocyada ay rabaan meelaha laga heli karo, oo buuraha badda waxaa ku nool mallay gaar ah, halka moolka caadiga ah laftiisa ay ku kala nool yihiin jaadad kala geddisan ee mallay ahi. Sidaas oo kale birriga geriga, biciidka, goodirka, garannuugta, cawsha, badotaagta, deerada, callayrta, qusleyda iyo golcastu waxay malaha ku kala dhaqan yihiin meelo kala duwan oo uu qofka ugaartaa ugu kala hagaago.\nHadalka laftiisa dad baa sida ugaarta u dabta ama sida xoolaha u dhaqda oo noocyadiisa mid kasta meel u qeexan ugu hagaaga. Marka qof ama koox lala hadlayo waxay aftahannadu hadalka u maraan waddo lamafilaan ah, oo aalaaba bilowga hadalkoodu wuxuu leeyahay dabeecado aysan dhexda iyo dhammaadku lahayn.\nCaaradka hadalka waxay ku gabbadaan ereyo aan dantii ay lahaayeen toos u abbaarayn ee ay ugu marmarsiinyoonayaan. Tusaale ahaan qofka aftahanka ahi wuxuu horraanta warkiisa adeegsadaa ereyo guud, oo metelan sidaan ah ”Dhammaan, weligeed, qofna, marnaba, sideedaba”.\nEreyadaas guud wuxuu u weeqaalayaa in ay dadka uu la hadlayaa galaan xero aysan ka bixi karin, si uu ujeeddooyinkiisa ugu sii durko markii uu dadka soo xereeyo. ”Dhammaan” marka uu leeyahay wuxuu dadbayaa in aad adigu si weecsan u dareentid in ay arrintu kugu saabsan tahay.\nHaddii aynu jaranjaro yar oo tusaaleyaal fudfudud ah soo qaadanno markii uu aftahanku rabo in uu kuu sheego in aad qabyaaladayste tahay, wuxuu ugu horrayn oranayaa ”Soomaalidu dhammaan waa qabyaalad miiran”. Xeradaas markii uu ku geliyo ayuu wuxuu ku xijinayaa ”Adigu soomaali baad tahay”. Markaas ka dib buu wuxuu dhahayaa ”Qabyaalad miiran baad tahay”.\nQofka afgarooca ahi ma uu garan karo hadalladaas kor ku yaal midka in la hormariyo uu qofka lala hadlayaa ku qanci karo, oo waxaa laga yaabaa in uu ka bilaabo ”Qabyaalad miiran baad tahay”, waxaana dhacaysa ceeb, waayo qofkii oo aan xerada la soo gelin baa lagu dhiirradey.\nBal u fiirso haddii uu qof kugu yiraahdo ”Waa aad dhimanaysaa!”. Markiiba waxaad gelaysaa difaac, laakiin haddii uu hadalka ka soo bilaabo ”Nafleyda oo dhammi waa ay dhintaan”, oo uu ku xijiyo ”Adigu nafley baad tahay”, dabadeedna uu dhaho ”Waa aad dhimanaysaa”. Adiga oo raalli ah buu wuxuu kugu qanciyey in aad dhimanaysid, wax hadal ah oo kuu furanina meesha kama ay muuqdaan, waayo markii hore ayuu xero kugu ooday.\nSoomaalida maansooda waxaa ka mid ah qaar dhifdhif ah oo hadalka xeeshaan ugu durki kara ee aan isku qulubqasin. Waxaa jirey rag markii ay qabiil u gabyayaan oo ay qof qabiilkaas ka mid u bisobisoonayaan hadalka ka soo bilaaba jilibka ugu fod qabiilkiisa oo sidii ay u soo durkayaan jilibkiisa soo duljoogsada, dabadeedna shakhsiyaadkii ay u dan lahaayeen magacaaba. Haddii ay qof dad laga laayey kala hadlayaan waxay ka soo bilaabaan midka ugu fog, waxayna ku soo ururaan walaalkiis, si uu hadalka dhammaadkiisu ugu murugo badnaado!\nQaabkaas jaranjarta ah oo aynu soo sheegnay markii uu aftahanku diyaariyo waxaa ku xigta in uu dareemi karo sidii uu hadalkii uu iskuxigiddiisa qorshaystay ugu xardhi lahaa ereyo iyo hawraaro macaan, oo uu dareensan yahay in ay dadka shucuurohooda u qancin doonaan sida ugu habboon. Ereyada iyo hawraaruhu waa in ay aad u qayaxan yihiin oo ay dadka maqlaya oo dhan dareenkooda toos u xuli karaan, oo qiiro loogu riyaaqi karo.\nMarxaladdaani waa markii uu aftahanku dadka dareenkooda kicin lahaa. Wuxuu diyaarinayaa daroogadii uu xiska dadka ku sarqaamin lahaa oo ku barxan daliilo uu og yahay in ay uga qaadanayaan, wuxuuna ku gilgilayaa oraaho la socda shucuurtooda oo aysan neefsan karin. Kalsooni iyo jacayl buu dhedhinsiinayaa, wuxuuna u hoggaamiyaa meeshii uu rabo, waayo waa addoomo uu asagu xero ku ootay, oo sida uu asagu rabo ayey madaxyada u ruxayaan!\nOgow waxa aynu weli ku jirnaa isdiyaarin ee aftahanku weli ma uu hadlin! Imminka ayuu aftahanku wixii uu diyaariyey ku hadli karaa, waxaana laga yaabaa in ay dadka qaarkood moodaan in uu aftahanku u baahan yahay xilli dheer oo uu hawlahaas ugu diyaargaroobo! Haddaba wakhti waa loo baahan yahay, laakiin wuxuu ahaan karaa hal ilbiriqsi, wuxuuna noqon karaa cabbaar dhan, oo waxaa kala dheereeya kartiyaha ay dadku aftahmada ku maalaan xawaarohooda.\nWaxaynu soo ogaanney in uu hadalku ka bilowdo in la helo mawduuc laga hadlo oo dadka dareenkooda saamaynaya, waxaana halkaas ka cad in uu aftahanku yahay qof ay ku soo dhici karaan arrimo xiiso ama dhibsasho ama si kale loogu qanci karo. Qancitaan marka aynu leennahay waxaynu uga jeednaa in si qayaxan loo fahmo arrinta laga hadlay ee ma aha in uu qofka lala hadlayaa ku farxayo hadalka keli ah.\nWaxaa kale oo inoo caddaatay in xubnaha uu hadalka taxani ka kooban yahay sida la isugu xijiyaa ay tahay aftahmada marxaladdeeda labaad, oo xubiniba midda kale ay ku kordhiso dareen aan la heleen haddii xubin kale lagu xijin lahaa.\nEreyada iyo tuducyada xubnaha hadalka loogu lebbisayaa waa darajada saddexaad ee uu aftahanku isku hawlo, oo waxay la socdaan hadalka. Haddaba ereyada iyo jumlooyinka hadalku in la saxo keli ah macaan kuma ay yeeshaan, ee waxaa jira xeelado kala duwan oo uu dhadhanka hadalku ku kala sarreeyo.\nSixitaanku waa waxa ugu horreeya, laakiin maxaa sixitaan ah? Ma naxwaha ayaa ah? Waxaa jira hadal naxwe ahaan ku saxan oo haddana khaldan, waxaana tusaale ah hadal aan internetka mar ku arkay oo aanan qofkii qoray xasuusan, kaas oo sidaan ahaa: ”Madaxweyne hebel baa markii uu ciiddii dadka u khudbeeyey ka dib gurigiisa u huleelay”!\nHadalkaasi naxwe ahaan uma khaldana, laakiin waxaa dhaawacay in uu qofkii qoray islahaa hadalka qurxi, dabadeedna uu ereygii ”aadid” oo uu yaqiin booskiisa balaaqo kaga doonay ereyga ”huleelid” oo uusan si fiican u aqoon. Bal ereygaasi gabay uu ku jiro oo Cali-Kogay Sugulle niman beer ay lahaayeen laga duudsiyey uu waa danbe u tiriyey aynu eegno halka uu kaga daray. Wuxuu nimanka ugu soo gabbaday in uu geelooda ku halqabsado. Beerta magaceeda waxaa la oran jirey ”Hal qalloocan”, waxaana mirihii Cali ka mid ahaa:\n”Hunguri bayga galay qaalmo aan, soo hareermaraye\nHaddaan horin ka goostaan, Dulmadow igu haliileene\nKii kaloo hingaarnaana waa, haadmasugihiiye\nHalqalloocan baa ugu hilnayd, haynta xoolaha’e\nAyadana rag baa ka hantiyoy, uga huleeleene”\nMeesha uu Cali Sugulle ereyga geliyey waxay muujinaysaa in ay ereyadu xaq weyn ka mudan yihiin qofka aftahanka ah, oo aan meel kasta kalmadaha la isaga tuurin. Ereygaasi wuxuu khusayn karaa dad dagaal ama dood lagu quusiyey, oo ayaga oo cagojiid iyo caalwaa la dhaqaaqi waayey meeshii ka taga.\nCali-Kogay Suggulle waa nin ay aftahmadiisu aad ugu fog tahay marxaladda danbe oo aynu ku sheegnay in ereyada iyo tuducyada xaq weyn la siiyo si dadka loo qanciyo. Waxaa jira gabay uu ka tiriyey mar uu gaadiidkii ka dhammaaday, oo uu niman ay xigto yihiin ugu duurxulayey, waxaana ina deeqa in aynu afar mir oo ka mid ah eegno sida uu Cali ugu durki karey macaaninta ereyada iyo cabbiraadaha:\n”Wuu iga xayeesiyey duqii, xaaska hayn jiraye\nIntaan labo xab soo saaray buu, xeebta joogsadaye\nXayn bay dabtaan wiilashii, ii xigto ahaaye\nAniguna sidii tuug xillaan, xarigga duubtaaye”\nXarigga awrta lagu hoggaamiyo labo jeer ayuu ninka sitaa qarsadaa, waana marka uu tuug yahay iyo marka uu xishoonayo oo ay baryada uu gaadiidka ku doonayaa la foolxun tahay. Midda kale tuuggu xariga meel gooni ah uma uu sito, ee wuxuu rabaa in uu helo awr dagan, oo uu xado. Sidaas oo kale ninkii ay dadka xigtadiisa ahi gaadiidka ka qadiyaan xarigga meel uu u sito ma uu yaqaan.\n”Dabasho” sida caadiga ah waa in awr la isku xariiriyo, laakiin markii hoos loogu sii dego waa in awr caddaysin (aan rarnayn) ah lagu xariiriyo awr raran, oo haddii aad maqashid ”Afartaas rati waa la dabaa” macneheedu waa in ay yihiin kuwo aan loo baahnayn in la rarto.\n”Xab” waa sibraar oo badanaaba ah harag ari oo biyaha lagu shubto, waxaana aalaaba awrta lagu dhaamiyaa markii ay caatoobaan oo ay haamaha qaadi kari waayaan, waase meeshii ay haamo ka jiraan. Xeebta badda maaddaama uusan dhul ka shishayn waxaa cad in uusan ratigu meeshii uu ceelku ku yiil ka dhaqaaqin markii uu joogsadey.\n”Waa uu joogsadey” loogama jeedo joogsiga la isla yaqaan, ee waxaa la isticmaalaa markii ay nafleydu macaluul ka dhaqaaqi weydo, waxaana si cad u sheegaya ereyga ”xayeesiyid” oo mirahaan Cali horraanta kaga jira. Xeebtu sida badan waa bacaad oo sawirka meeshii uu awrku joogsadey laga bixiyey waxaa ku sii duugan murti kale oo socodka xoolaha weyda ah ku saabsan.\nSida korontadii bay u qabanayaan ereyada iyo cabbiraadaha Cali Sugulle qofkii afka ku fiican, waxaana keenay dareenkiisa aftahmo in uu xoog badan yahay.\nIn aftahmada dadka lagu qanciyo tilmaamahaas aynu soo sheegnay waxaa weheliya kuwo kale, oo muhiim ah. Haddii aftahmo la qoro iyo haddii raadiye laga sheegayo iyo haddii telefishin laga daawanayo oo laga maqlayo iyo haddii qofka aftahmoonayaa uu ku horjoogo kee baa aftahmada lagu qanci og yahay?\nAftahmo qoran haddii labo qof midba mar loo dhiibo oo ay si fiican raadiye uga akhriyaan waxaa hubaal ah in ay kala weynaanayaan saamaynta iyo qancidda dhegeysteyaashu. Haddaba halkaas waxaa laga ogaanayaa in codadka dadka iyo qaabka ay hadalka isu raacraaciyaan ay aftahmada qayb weyn ka tahay.\nMarkii raadiye la dhegaysanayo looma jeedo qofka hadlaya wajigiisa iyo dhaqdhaqaaqiisa jirka, laakiin telefishinka waxaa muuqda qofkii oo hadlaya. Sidaas awgeed haddii aftahmo qura laga soo wada daayo raadiye iyo telefishin waxaa u dhexeeya farqi weyn xagga saamaynta iyo qancinta dadka. Waxaa arrintaas keenay in uu muqaalka jirka qofka aftahmoonayaa qayb aad u weyn ku leeyahay tayada aftahmada.\nTelefishinka waxaa aftahmada uga tayo fiican in uu aftahanku ku horjoogo, oo uu weliba kugu dhow yahay, waayo shucuurta dadku markii ay isla joogaan aad bay isu saamaysaa. Nin soomaali ah baa wuxuu noo sheegay in uu marmar la joogey Khaliif shiikh Maxamuud oo gabyaya, wuxuuna sheegay arrin xoojinaysaa hadalkeennaas.\nWuxuu sheegay in uusan u adkaysan karin in uu horjoogo Khaliif oo gabay marinaya, wuxuuna inta uu ka tago hadhow dhegaysan jirey cajaladaha la duubo intii uu maqnaa. Wuxuu caddeeyey in uusan awood u lahayn in uu dhegaysto ilaa tayada aftahmada qaar la dhimo, oo markii ay aftahmadu kafool-kafool tahay wuxuu sheegay in uu ka baqayey in uu suuxo. Intaas wuxuu ku daray in uusan awoodi karin in uu indhaha u dhammeeyo wajiga Khaliif oo gabyaya, oo uu inta uusan tegin hoos fiirin jirey, si uusan u suuxin!\nSida uu codku yahay iyo muuqaalka jirka ee qofka aftahmoonaya waa labada wax oo ugu waaweyn koruqaadidda tayada afmaalnimada, waxaana laga yaabaa in ay qaybta ugu weyni tahay dhaqdhaqaaqa jirka iyo shucuurta ka muuqata qofka aftahmoonaya.\nWaxaa jira qof markii uu dadka soo eego ay asaga oo aan hadlin qoslaan iyo mid ay dareemaan in aysan waxba ka diidi karin. Sidaas darteed qofku sida uu u abuuran yahay cod iyo muqaalba waxay codkarnimadiisa ku leedahay macne ka weyn inta ay ku leeyihiin iskudubbarididda iyo ereyadu. Codadka dadka muusigga ku dhafani wuxuu u kala duwan yahay sida cirka iyo dhulka.\nQofka aftahanka ahi markii uu hadlayo haddii uu baqayo ama uu filayo in aysan dadka dhegaysanayaa fahmayn ama ay neceb yihiin oo ay xasdayaan waxaa laga yaabaa in ay kartidiisa cod iyo middiisa kaleba hoos u dhacaan. Arrintaasi waxay ku xiran tahay qofka dadnimadiisa oo qaarbaaba aftannada ka hela in ay had iyo jeer sheegaan wax lala anfariiro! Waxaynu hore u soo sheegnay in aysan qancintu ku koobnayn in dadka laga farxiyo ee ay noqon karto in laga shakisiiyo ama laga nixiyo, waayo qofka naxsani wuxuu ku qancay in uu naxo.\n”Hebel si fiican buu u hadlay” maxay tahay? Dadka qaarkood waxay ka eegaan in uu qofka hadalkiisu waafaqay aragti ama mabda’ ay ayagu qabaan, sidaas darteedna waxay fiicnaan uga jeedaan in uu wax niyaddooda ku jirey oo ay rabeen ka sharqamiyey!\nKuwa sidaas ahi haddii ay arkaan ama ay maqlaan qof sheegaya wax aan aragtidooda ama diintooda waafaqsanayn waxay dhahaan “Si xun buu u hadlay”. Tusaale ahaan haddii ay kuwaasi yiraahdaan “hebel waa nin gabay xun” waxay ka eegeen in uusan fakraddooda gaaban ku raacin ee cilmi ahaan uma ay baarin kartidiisa hal-abuurnimo!\nDadka noocaan ahi xagga aftahmada waxay kaga jiraan mugdi, mana ay garanayaan waxa ay tahay fiicnaanta hadalku. Tilmaamihii aynu ka soo sheegnay hadalku kuma ay xirnaan karaan aragti iyo diin, waayo qof tilmaamahaas leh baa toban sannadood oo isku xiga wuxuu midba haysan karaa aragtiyo kala duwan iyo diimo kala duwan. Sanad kasta oo tobankaas sano ka mid ah wuxuu leeyahay isku tilmaan oo waa in uu yahay “Aftahan”. Waxaynu uga jeednaa haddii uu Aftahan SNM ahi ku biiro USC waxba iskama ay beddelayaan kartidii uu u dhashay xagga aftahmada.\nDad kale oo kuwaas caaqyada ah oo aynu kor ku soo sheegnay aan waxba dhaamin baa jira, waana kuwo u qaba in ay aftahmadu tahay hadaltiro! Waxaa maqlaysaa kuwo yiraahda ”Alla ninku aftahansanaa! Wuxuu hadlayey lix saacadood”! Kuwaas ku dheeraan mayno, waayo waxay illaaween in ay jiraan shinbiro markii ay qorraxdu dhacdo inta ay ci’ bilaabaan uu waagu baryo ayaga oo weli fooryaya!\nWaxaa jira dadka qaar aftahmada ku qiimeeya sida ay dadku qabiil ahaan ugu kala xigaan, oo aan qofka codkarnimadiisa dareemi karin haddii uusan tolka ahayn! Waxaa kale oo jira kuwo aan dadka u dhow aftahmadooda dareemin ee dhulal kale wixii looga soo sheego laabraaca. Haddaba waxaas oo dhammi aftahmada ma ay khuseeyaan ee waa caaqnimo iyo liidnimo, waxaana sidaas u fakara dadka aad uga dhimman xagga caqliga oo xoolaha u macne dhow.\nCalaamadaha hadalka loogu riyaaqaa waa ay u kala duwan yihiin dadka, oo qofba midka uu ka caqli yar yahay wuxuu ka sii xigaa in uu aftahmada ku qiimeeyo aragtiyaha la kala qabo iyo qabiilooyinka ama dalalka laga kala yimid.\nAftahmada iyo hadalku ayaga ayaa ah wax jira oo leh xushmad iyo xeerar ay gaar u leeyihiin oo la siiyo, oo haddii uu afgarooc aad isku aragti tihiin hadlo waa in aad oran kartid “Si xun buu u hadlay”, halka aad aftahanka aan kula aragtida ahayn ku dhiirran kartid “Si fiican buu u hadlay”.\nQofkii aan lahayn aqoon uu ku qiimeeyo aftahmada iyo wanaagga hadalku waa in uu iska aamuso oo uusan ka hadlin fiicnaanta hadalka oo uu ku gaabsado “Isku diin baannu nahay hebel” ama “Isku qabiil baannu nahay hebla” ama “Isku xisbi baannu nahay hebel, waana ku raacsanahay fakraddiisa”, haddii kale wuxuu ku xad-gudbayaa wax weyn oo ah tilmaamaha aftahmada iyo fiicnaanta hadalka.\nDareenka aftahanku kuma koobna in uu hadalkiisa diyaarsan karo keli ah ee waxaa u weheliya “afjuxuunsi”, oo dadka ka soo horjeeda wuxuu dareemi karaa in aysan garanayn humaagyada hadalka, oo ay u dhisayaan si liidata. Isla markaas wuxuu dareemi karaa aftahanka asaga u dhigmaa sida uu u gaadayo iyo sidii uu gaashaanka ugu daruuri lahaa.\nMarka aynu arrintaan ka hadlayno waa in niyadda lagu wada hayaa in aysan aftahannadu murmin ee ay aftahmoodaan, oo sida doodda loo kala helaa ma aha jariibban ee waa qaab waafaqsan cilmigii aynu soo aragnay oo lagu kala harayo.\nQofka aan aftahanka weyn ahayn waxyaalaha ugu waaweyn ee lagu afjuxuunsan karaa waa in su’aalo dhadhan fiican laakiin kharbudaad ah laga geliyo meelaha uu hadalkiisu ka daldaloolo, waxaana daldaloolkaas daalacan kara aftahanka. Su’aalahaasi waxay keenayaan in uu isku buuqo iyo in ay dhegaysteyaashu ka aammin baxaan, oo ay aftahanka la jirsadaan.\nAftahanku markaas guul iyo liibaan buu dareemaa, wuxuuna ku sii durkaa sidii uu dadka u addoonsan lahaa, oo wuxuu weerar halis ugu duqayn lahaa ujeeddooyinka lagala soo horjeedey, waayo cadowgii indhosarcaad baa ku dhacay, dhegaysteyaashiina gacantiisa ayey soo galeen.\nWaa in uu cadowga mayd-garaaco, isla markaas uu dhegaysteyaasha sii sarqaamiyo, wuxuun markaas sidii uu rabey u qalloociyaa su’aalihii uu cadowga ku kharbuday jawaabohoodii, isla markaas wuxuu xididdada u siiba oo afka ka juxuumaa wax kasta oo ay wateen dadkii la doodayey.\nMarkaani waa wakhtiga uu aftahanku aad u raaxaysto, waayo wuxuu hadba hoos u eegayaa cadowgii la doodayey oo ilmirigle ah oo afjuxuunsan, wuxuuna dhegaysteyaasha ka dareemayaa in ay ujeeddadiisa u dhamayaan sidii caano dhay ah!\nSir baa fashilantay! Waa sir aad isku ogaan kartid in aad aftahan tahay iyo in kale. Adiga ayaa naftaada imtixaan ka qaadi kara si aad arrintaas u ogaatid. Teer iyo markii aad caqlisatay waxaa qabtey dhibaato! Dhibaatadaas cid kaaga garawda ama kula fahamta ma aadan la kulmin, haddii aad la kulantayna ma ay badna dadka kula fahmey, oo waxay ummaddu kuu arkaan marka aad ka hadlaysid qof qarwaya!\nHaddaba dhibtaasi qofka ay haysataa waa aftahan dabiici ah, oo haddii uu adiga yahay ku seexo in aad aftahan tahay, haddii kalena ka seexo in aad aftahan tahay. Waa maxay? Waan in aad dadka badankooda hadalkooda dareentid in ay jirto si kale ka fiican sida ay u oranayaan oo ay geesmarayaan quruxdii hadalka.\nHaddii aad kala garan kartid dadka hadalka quruxdiisa soo saara iyo kuwa iska damagsada, laakiin aadan garanayn kuwa damagsanayaa qaab ay seegeen oo sida laamigii kuugu muuqda aftahan ma ahid!\nHaddaba kuwa hadalka dhamayska ah iyo midka dhiciska ah kala yaqaan, laakiin aan hadalka dhiciska ah dhammays ka dhigi karini maxay kaga duwan yihiin dadweynaha aysan waxba u kala soocnayn? Xagga hadalka dadku waxay u qaybsan yihiin dhawr ummadood, oo tusaalahaan hoos ku qorani uu kala saarayo.\nSakeel ama baaldi ay kaadi dameerood ka buuxaan iyo mid ay caano geel ka buuxaan iyo mid uu barafuun ka buuxo iyo mid ay xareedi ka buuxdo haddii loo keeno afar qof oo uu mid lixdiisa lixaad qabo, midna uu indho la’ yahay, midna uu indho iyo san la’ yahay, midna uusan carrab, indho iyo san lahayn oo ”Ku weesaysta!” lagu yiraahdo wuxuu malaha midka aan carrabka, sanka iyo indhaha lahayni ku weesaynayaa barafuunka ama kaadida, mana uu kala ogaan karo weesadii in ay u ansaxday iyo in uu faddaroobey!\nHaddaba midka lixdiisa lixaad qabaa biyaha iyo caanaha waa uu kala garan karaa, oo la iskuma hayo in uu biyaha ku weesaysanayo, hase yeesho ee waxaa laga yaabaa in uusan aqoon sida biyaha ceelasha looga soo saaro.\nMidkaas shaqo fiican ayaa loo hayaa, waayo lixdiisa lixaad ayuu qabaa oo waa uu xammaalan karaa. Waa qofka hadalka tayadiisa dareenka fiican u leh, laakiin aan asagu hadal tayo leh abuuri karin. Wuxuu ka shaqayn doonaa in uu kuwa aan indhaha, sanka iyo carrabka lahayn u kala sheego biyaha iyo kaadida! Ka warran haddii adiga oo caano ku weesaysanaya lagaa akhriyo internetka ama BBC lagaa maqlo adiga oo ku qubaysanaya kaadi dameerood?!\nkhadar Mamamed Ismaaciil\nMARKA HORE ASALAAMU CALAYKUM ————————————————— walaal magacaygu waa khadar M. Ismaaciil sida aan qaybta hoosebe ku xusay qormadan ka hadlaysa AFTAHANNIMADA waan akhriyay si fiicanna waan uga bogtay adigana Allaah ha kaa abaaliyo. intaas waxa dheer waxaan ku hawlanahay muddooyinkanba qoraalka buug aan ugu magac daray DOORKA AY SUUGAANTU KU LEEDAHAY CODKARNIMADA SHAQSIGA, ka dib markii aan akhristay qormadan waxaan ka dhaxlay aqoon shilis waxaanan jeclaystay inaan meelo badan oo ka mid ah qormadaadan soo qaato oo aan ku kabo buuggaygaas anigoo magacaaga iyo xuquuqda qoraalkaagan labadaba ahmiyad siinaya. sidaa awgeed, waxaan jecelahay inaan kula soo xidhiidho oo aan sidoo… Akhri faalladan »\nW/Q: Shaafici Xasan Maxamed 29th January 2004


Qaramada Midoobay ayaa bogaadisay Seychelles - BBC Somali\nQaramada Midoobay ayaa bogaadisay Seychelles\nImage caption Burcad-badeed xabsi loo wado\nQaramada Midoobay waxay sheegtay inay aqoonsatay doorka udub dhexaadka ah ee Seychelles ka qaadato la dagaallanka burcad-badeedka ee badweynta India iyo kaalinta horseednimo ee ay kaga jirto wada xaajoodyada burcad-badeedda Soomaalida ee la xukumay lagu wareejinayo xabsiyo ku yaalla Soomaaliya.\nKooxda xiriirka Soomaaliya ee qaabilsan burcad-badeedda xeebaha ka baxsan Soomaaliya oo ka kooban ilaa 60 waddan iyo ururro waxay ku shireen xarunta Qaramada Midoobay ee New York si ay uga wada xaajoodaan waxyaabihii ugu dambeeyay ee beesha caalamku ka qabatay kahortagga burcad-badeedda ka qaraabata badweynta India.\nIsagoo ka hadlayay kulankii furitaanka, ku-xigeenka xoghayaha guud ee Qaramada Midoobay ee arrimaha siyaasadda, Fernandez Taranco, waxaa uu ugu horreyntii xusay wada xaajoodyo ay Seychelles la yeelatay maamulayaasha Soomaalida si loogu wareejiyo burcad-badeedda la xukumo inay xabsiyadooda ku dhammaystaan Soomaaliya taasoo uu sheegay inay tahay horumar weyn oo cusub oo laga gaaray wax ka qabadka dhibaatada burcad-badeedda.\nHeshiiskan waxaa dhowaan kala saxiixday wasiirka arrimaha gudaha ee Seychelles Mr Joel Morgan iyo wakiillo ka socday dowladda ku-meel-gaarka ee Soomaaliya. Maamulayaasha Somaliland iyo Puntland ayaa sidoo kale saxiixay is-afgarad ah inay meel mariyaan heshiis noocaas oo kale ah.\nIyadoo taas la raacayo, Mr Morgan waxaa uu ku dhawaaqay in xabsiga ugu horreeya ee caynkaas ah dhowaan laga furi doono magaalada Hargeysa ee Somaliland, ayna munaasabadda furitaanka ka qayb geli doonaan wakiillo ka socda Seychelles. Maamulayaasha Seychelles waxay sheegeen in dhaqaalaha jasiiraddaas yar oo ku dhisan waxa badda uga yimaad ay dhibaato ka soo gaartay falalka burcad-badeedda.\nMas'uuliyiinta Seychelles waxay kaloo caddeeyeen inay taageerayaan tallaabo uu Maraykanku horseed ka yahay oo ah in dabagal lagu sameeyo lacagta malaayiinta dollar ah ee burcad-badeeddu madax furashada u qaadato si loo aqoonsado loona soo qabto dadka mas'uulka ka ah soo diridda, abaabulka iyo maalgelinta weerarrada burcad-badeedda.


Villa Somalia oo cabsi kabilaabatay, kaddib markii laba ka mid ah shaqaalaha Guriga Farmajo looga shakiyay "COVID-19" - Muqdisho Online. Caasimada Muqdisho\nHome Wararka Villa Somalia oo cabsi kabilaabatay, kaddib markii laba ka mid ah shaqaalaha...\nVilla Somalia oo cabsi kabilaabatay, kaddib markii laba ka mid ah shaqaalaha Guriga Farmajo looga shakiyay “COVID-19”\nSida ay ilo wareedyo ka tirsan Madaxtooyada noo xaqiijiyeen waxaa xanuun loo maleynayo caabuqa CORONAVIRUS la il daran laba ka mid ah shaqaalaha guriga MW Farmaajo ee Villa Somalia.\nLabada qof oo mid ay tahay haween midka kalana uu ka mid yahay ilaalada guriga Madaxweynaha ayaa seddexdii maalmood ee u danbeeyay la il daran xanuun leh calaamadaha caabuqa corornavirus.\nWaxaa shalay ilaa maanta lala tacaalayaa marawada MW Farmaajo oo iyadana la itaal daran xanuun aan la garaneyn, balse shaki badan ay ka qaadeen shaqaalaha iyo ciidanka waardiyeeya Villa Somalia kaddib markii loo diiday in ka hadlaan xanuunkeeda. Waxaa sidoo kale guriga kula nool hooyada dhashay Madaxweyne Farmaajo oo ah qof da’a\nLabada qof ayaa loo diray guryahooda kaddib markii ay sheegeen in uu ku dhacay hargab, waxay ahayd in la geeyo goob lagu karantiilayo ilaa laga ogaanay in waxa haya aay yihiin hargab ama ay qabaan caabuqa coronavirus.\nPrevious articleMW Farmaajo dano Siyaasadeed owgeed u iibsaday Sumcada Dowladnimada Soomaaliya\nNext article(Deg Deg) Qarax ka dhacay agagaarka Madaxtooyada & Rasaas la maqlaayo


Taliyihii saldhiga Degmada Xaafuun oo dilay Gudoomiye kuxigeenkii xaafuun . – Idil News\nTaliyihii saldhiga Degmada Xaafuun oo dilay Gudoomiye kuxigeenkii xaafuun .\nGudoomiye ku xigeenkii degmada Xaafuun ee Gobolka Karkaar ayaa u geeriyooday dhaawac ka soo gaaray rasaas uu ku furay taliyaha Saldhiga Booliiska degmadaasi Xaafuun kadib muran dhex maray.\nAllaha u naxariistee Marxuum Maxamed Muuse Bahaleey oo dhaawac ahaan u jiifay Isbitaalka Boosaaso ayaa ugu dambeyn geeriyooday dhaawiciisa oo cuslaa aawgiis.\nGudoomiyaha Gobolka Karkaar ayaa Warbaahinta u sheegay in arrintaan ay si kedis ah u dhacday ,wxuuna intaas ku daray in laamaha amnigu arintaas baaris ku hayaan.\nWarar ay si hoose Idilnews.com u heshay ayaa sheegaya in labada masuul uu dhex maray muran dhinaca dhulka ah taasoo sababtay in uu u geeriyoodo gudoomiye kuxigeenkii degmada xaafuun ee gobolka karkaar.\nAbdirisaq Juba idil News Garowe


Madaxda Puntland iyo Galmudug oo goor dhow heshiis ku gaaray Gaalkacyo | warsanradio baydhabo\nHome WARARKA MAANTA\tMadaxda Puntland iyo Galmudug oo goor dhow heshiis ku gaaray Gaalkacyo\nwritten by warsan radio 12/11/2016\nMadaxweynayaasha Puntland iyo Galmudug ayaa goor dhow ku kulmay magaalada Gaalkacyo, iyadoo kulankooda ay goob joog ka ahaayeen Ra’iisul Wasaare Cumar C/rashiid iyo Ergeyga Qaramada Midoobey u qaabilsan Soomaaliya.\nKulankan oo aha amid albaabada u xirnaa ayaa waxaa lagu heshiiyay qodobo dhowr ah, iyadoo lagu balamay in la xoojiyo heshiiskii lagu saxiixay isu tagga Imaaraadka Carabta.\nLabada dhinac ayaa 20-ka bishan ku kulmaya magaalada Kismaayo, iyadoo la sii adkeynayo heshiiska xabad joojinta ee laga gaaray colaada todobaadyada ka jirtay magaalada Kismaayo.\nRa’iisul Wasaaraha Soomaaliya Cumar C/rashiid ayaa soo dhoweeyay heshiiska labada dhinac, waxaana uu faray inay xoojiyaan heshiiska nabadda Gaalkacyo.\nErgeyga Qaramada Midoobey u qaabilsna Soomaaliya Micheal Keating ayaa dhankiisa balan qaaday in Qaramada Midoobey ay gacan ka geysaneyso dhaqan gelinta heshiiska.\nHeshiiska ay goor dhow kala saxiixdeen Madaxweynayaasha Puntland iyo galmudug ayaa waxaa sidoo kale goob joog ka ahaa xubno ka tirsan Aqalka Sare ee labada Maamul.\nQodobada lagu heshiiyay kulankii maanta ka dhacay magaalada Gaalkacyo ayaa ah qodobado la mid ah kuwii hore ay ugu soo hehsiiyeen madaxda maamul goboleedyada Puntland iyo Galmudug wadanka Isutagga Imaaraadka Carabta.\nDagaaladda Galkacayo oo muddo bil ah ka dhacayay ayaa waxaa ku dhintay dad ka badan 40 qof, waxaana ku dhaawacmay in ka badan 100 qof oo labada dhinac. Waana markii labaad oo heshiis laga gaarayo Dagaalo iyo Colaado ka dhacay magaaladda, oo heshiiskii u dambeeyay uu ka dhacay isla garoonka maanta lagu heshiiyay Sanad ka hor.\nMadaxda Puntland iyo Galmudug oo goor dhow heshiis ku gaaray Gaalkacyo was last modified: November 12th, 2016 by warsan radio\nDhageyso: Magaalada beledweyne ee xarunta gobolka hiiraan ayaa lagu qabtay xuska maalinta caalamiga ah ee ka hortaga gudniinka fircoonig.


Djiubouti Oo Loo Dareeray Doorashada Iyo Madaxweyne Geelle Oo Mucaaradka Ku Eedeeyay Kuwo Doonaya Inay Qas Ka Sameeyaan Dalka Oo Isugu JIra Wadaado Iyo Kuwo Eretria Dabada Ka Waddo – Araweelo News Network (Archive)\nDjiubouti Oo Loo Dareeray Doorashada Iyo Madaxweyne Geelle Oo Mucaaradka Ku Eedeeyay Kuwo Doonaya Inay Qas Ka Sameeyaan Dalka Oo Isugu JIra Wadaado Iyo Kuwo Eretria Dabada Ka Waddo\nDjibouti(ANN)Dadweynaha Jamhuuriyadda Djibouti ayaa u dareeray maanta oo Jimce ah Codbixinta doorashada Baarlamaanka oo lagu soo dooranayo 65-ka Kursi ee Baarlamaanka dalkaasi ka kooban yahay.\nMadaxweyne Ismaaciil Cumar Geele oo ay weheliyaan Marwadiisa Khadra Maxamuud Xayd iyo currteeda ayaa saaka meel fagaare ah ka dhiibtay codkooda, wuxuuna Madaxweyne Geelle u rajeeyay xisbigiisa guul, isagoo tilmaamay inay shacbigu garanayaan waajibkooda codbixinta, isla markaana ay ku kalsoon yihiin.\nDoorashadan ayaa waxaa ku tartamaya saddex xisbi oo laba ka mid ah ay yihiin mucaarad iyo xisbiga tallada haya ee uu hogaamiyo Madaxweyne Geelle, waxaana ay noqonaysaa markii ugu horreysay muddo 10-sano ah oo mucaaradka loo ogolaaday inay si toos ah uga mid noqdaan baarlamaanka. kadib markii ay meesha ka baxday habkii Kooshinka ee kuraasta uu wada qaadanayay xisbiga ku guulaysta aqlabiyadu.\nGoobaha codbixinta ee dalka Djibouti oo tiradoodu tahay 442 goobood ayaa waxaa si toos ah uga billowday doorashada, waxaana dadka codka bixinaya ay tiradooda lagu qiyaasay 174,000 oo ruux sida ay sheegeen guddiga doorashada, iyadoo 232 goobood yihiin caasimada dalka, taas oo la doonayo inay ka yimaadaan 35 xildhibaan, halka inta kalena ay ka imaanayaan gobollada kale ee dalka.\nDoorashadan ayaa si weyn uga duwan doorashooyinkii hore iyadoo xubnaha mucaaradka ah ee lasoo doorto ay ka mid noqon doonaan Baarlamaanka, taas oo ka dhigan in Baarlamaanka dalka Djibouti ay ka mid noqon doonaan xubno mucaarad ah, halka markii hore uu ahaa in ciddii ku guuleysata aqlabiyadda Kuraasta Baarlamaanka ay qaadan jirtay kuraasta oo dhan.\nMadaxweynaha Dalka Djibouti Ismaaciil Cumar ayaa kooxaha mucaaradka ah ku tilmaamay qas-wadayaal khatar ku ah nabadgalyada dalka, iyadoo mucaaradkuna ay iska diideen eedayntaa, isla markaana ku canbaareeyay Madaxweynaha inuu doonayo inuu ku shubto doorashada.\n“Kooxaha mucaaradka sheeganaya waxaa ku jira kuwo aan salaanta iska qaadanayn maalmo ka hor, sidoo kale waxaa ku jira afar wadaad oo doonaya inay isku dhex milaan culummada Djibouti oo qaddarin weyn aan u hayno, waase kuwo doonaya inay siyaasadda kasoo muuqdaan,” ayuu yidhi Geelle.\nsidoo kale waxa uu sheegay inay ku jiraan mucaardka rag ka yimi Yurub iyo kuwo dalka Eriteria laga soo abaabulay, wuxuuna isagoo arrintaa ka hadlaya yidhi, “Mucaaradka waxaa ku jira kuwo ka yimid Yurub oo qaswadayaal ah, khatarna ku ah ammaanka dalka, kuwaas oo qoraya Eritrea ayaan u yeedhanaynaa si ay dowladda nooga tuurto iyo ereyo kale oo noocaas ah, kuwa meesha socdana ma ahan kuwii mucaaradakii aan sugaynay, doorashada way isku qarinayaan mooyeene dano kale ayay leeyihiin.”\nDhinaca kale Ammaanka goobaha codbixinta ayaa aad loo adkeeyay, waxaana goobaha inta badan jooga ciidmada amaanka, iyadoo ay ku sugan yihiin goobahaas kormeerayaal caalami ah oo ay ka mid yihiin kuwo ka socda IGAD, Midowga Yurub, Ururka Islaamka iyo Jaamacadda Carabta.\nDoorashada Baarlamaanka Djibouti waxa ku tartamaya xisbiyaga UNP oo loo yaqaanno isbahaysiga aqlabiyadda madaxtooyada jamhuuriyadda jDjibouti oo uu hogaamiyo Madaxweyne ismaaciil Cumar Geelle , Xisbiga USN oo loo yaqaanno isbahaysiga midawga mucaaridka oo uu hogaamiyo siyaasiga mucaaridka ah ee dhowaan dibedda ka soo laabtay Daahir Axmed Faarax DAAF , iyo xisbiga CDU oo isaga dhowaan la aasaasau uuna hogaamiyo siyaasiga mucaaridka ah Cumar Cilmi Kheyrre.\nCiidanka Amaanka Somaliland Oo Xalay Hawlgal Xili Danbe Ay Fuliyeen Ku Qabtay Askari Ka Tirsan Ilaalada Madaxtooyada Iyo Koox Kale Oo Deganayd Huteel Ku Yaal Hargeysa\nWasiirka Arrimaha Gudaha Somaliland Iyo Taliyaha Booliska Oo Sheegay Inay Xidida U Saareen Khatarta Dawlada Britain Ka Cabaadisay Ee Weerarada Argagixisada Kusoo Waajahnaa Dalka


Magaca ugu Caansan ee loo Bixiyo Carruurta Waqtigan | #1Araweelo News Network\nMagaca ugu Caansan ee loo Bixiyo Carruurta Waqtigan\nMagaca ugu caansan adduunka ee waqtigan loo bixiyo carruurta ku dhasha dalal badan oo caalamka ah, gaar ahaan haweenka ayaa lagu sheegay inuu yahay Sofia amma Sophia oo Soomaali ahaana ku noqonaya Safiya.\nMareegta Babynameszard.com oo Jamhuuriya soo xigtay, ayaa iftiimisay in magaca waalidku waqtigan door bidaan in ay u bixiyaan hablahooda uu yahay Sofia (Sophia).\nMr. Laura Watternberg oo mareegtan masuul ka ah, ayaa tilmaamay in magacan uu yahay magaca ugu caansan amma kaalinta ugu badan ka galay sagaal dal, halka uu 20 ilaa 25 dal oo kalena noqday magaca labaad amma saddexaad ee haweenku aad ula baxaan.\n“Waddamada oo ka kala mid ah qaaradda adduunka ee shanta ah oo ku kala hadla 22 luqadood oo kala ah; Baltic, Germanic, Romance, Slavic, Turkic iyo Uralic, ayaa noqday waddamada uu magacan aad ugu badan yahay haweenkooda, kuwaasoo qaarkood yihiin bulshooyin sunni muslim ah, halka kuwa kalena aamisan yihiin caqiidooyinka ay ka mid yihiin Roman Catholic, Lutheran, Eastern Orthadox, Bresbyterian iyo qaar aan wax diin ah aaminsanayn,” ayuu yidhi Mr. Wattenberg.\nSidoo kale, waxa magacani kaalmaha hore ka galay waddamada Maraykanka iyo Ruushka, sida lagu sheegay warbixintan oo ku salaysnayd xog laga ururiyey 49 dal oo ka mid yihiin Talyaaniga, Slovakia, Mexico, Estonia, Chile iyo Ruushka oo dhammaantood aqbalay in magacan Sofia amma Safiya uu yahay magaca ugu wanaagsan ee gabadh loo bixiyo.


Human Rights Watch: “Dowladda iyo Maleeshiyadda waxay cabsi geliyaan Suxufiyiinta” | Dadweyne – U Adeegaha Dadweynaha\nHuman Rights Watch: “Dowladda iyo Maleeshiyadda waxay cabsi geliyaan Suxufiyiinta”\nIyadoo ay maanta ku beegan tahay Maalinta Xorriyadda Saxaafadda Caalamka “World Press Freedon Day” ayaa waxaa lagu sheegay inay Suxufiyiinta Soomaaliyeed la kulmaan Tacadiyo iyo Caburin lagu hayo Saxaafadda Madaxa Bannaan.\nHay’adda Human Rights Watch waxay sheegtay in Dowladda Federalka iyo Alshabaab adeegsadanayaan Xeelado ay ku hor joogsanayaan Dhaqdhaqaaqa Warbaahinta Madaxa Bannaan.\nWarbixinta Human Rights Watch soo saartay oo ka kooban 74-Bog ayaa waxaa Cinwaan looga dhigay “ Sidii Kalluun ku dhex jira Biyo sumeysan” Weerarka lagu hayo Xorriyadda Warbaahinta Somalia”.\nDukumentiyadda dilalka, cabsi-gelinta iyo xirista aan sharciga lahayn ee lagu hayo Suxufiyiinta Soomaaliyeed waxay soo taxnayd tan iyo sannadkii 2014-kii.\nDowladda Federalka iyo Maamul-gobaleedyadda waxay siyaabo kala duwan ugu adeegsadeenxeelladaha lagu caburinayo, laguna waxyeelaynayo Suxufiyiinta Soomaaliyeed.\nXeeladaha cabsi-gelinta Suxufiyiinta Soomaalida ee ay Dowladda Federalka iyo Maamul-gobaleedyaadda adeegsadaan waxaa ka mid ah xariga Suxufiyiinta, Warbaahinadda Madax-bannadda ee sida xoog leh albaabadda loogu laabayo iyo in Dembiyo lagu soo oogo.\nWarbixinta Hay’adda Human Rights Watch waxaa kaloo lagu xusay inay Alshabaab beegsadaan Suxufiyiinta, taasi oo qeyb ka ah Ololahooda lidka ku ah Dowladda Somalia iyo Tebinta Wararka aysan la dhacsanayn.\nMadaxda Dowladda waxay ku fashilmeen in si dhab ah loo baaro falalka lagu dilayo Suxufiyiinta iyo in la soo maxkamadeeyo kuwa ka mas’uulka ah Caburinta iyo inay Suxufiyiinta ku noolaadaan si cabsi leh.\nHay’adda Human Rights Watch waxay kaloo ugu baaqday Dowladda Federalka inay qaadaan Tallaabooyinka lagu joojinayo cabsida iyo rabshadaha ka dhanka ah Suxufiyiinta ee ay ku kacaan Ciiddanka Ammaanka iyo kuwa Alshabaab.\n“Somalia waxay u baahan tahay Warbaahin Madax bannaan oo Nashaad leh oo muhiimad gaar ah u leh iftiiminta Dadaalka Doorashadda la qorsheeyey inay dhacaan sannadkan 2016-ka” ayaa lagu sheegay Warbixintaas.\nWaxaa kaloo lagu xusay inay Alshabaab, Dowladda Federlka iyo Isbahaysigooda doonayaan inay ka faa’ideystaan Habacsanaanta jirta ee ka dhalatay colaadaah sannooyinka badan ka socda Somalia.\nWarbixinta waxaa kalaoo lagu muujiyey inay labada dhinac ku khasbaan Suxufiyiinta inay baahiyaan Wararkooda, Cabsi-gelinta War-tebinta, taasi oo dhibaato xooggan u geysanayso Deegaanka Warbaahinta.\nTobaneeyo Suxufiyiin oo ka cararay Somalia ayaa masaafuris ugu nool in ka badan 10-sanno.\nWarbixinta Human Rights waxaa kaloo lagu xusay inay Alshabaab tahay cabsida ugu weyn ee haysta Warbaahinta, iyadoo Suxufiyiinta weeraro kaaga yimaadaan Jilayaasha Dowladda iyo kuwa aan ka tirsanayn Dowladda.\nHuman Rights waxay sheegtay inay wareysteen 50 Suxufiyiin, Tifaftirayaal iyo Agaasimayaal Warbaahineed oo ka hawlgala Goballadda Koonfurta, Bartamaha iyo Puntland.\nTan iyo sannadkii 2014-kii waxaa Somalai lagu dilay 10 Saxafi, iyadoo 6 kalena ka badbaadeen Shirqool lagu dili lahaa, halka kuwo kalena la dhaawacay iyagoo warar tebinayo.\nTobaneeyo Suxufi ayaa si sharci darro loo xiray, kuwo lagu qabtay gacan adag oo Maxkamadeed, halka tiro badan ay farriimo cabsi-gelin ah loogu soo diray Telefoonkooda ama Farriimaha Kooban ee SMS loogu soo diray, iyagoo looga digay inay bedelaan waxa ay baahinayaan ama ay la kulmi doonaan cawaaqib-xumo.\nWarbixinta Human Rights Watch kaga hadleen Xorriyadad Saxaafadda Somalia ayaa waxaa la soo xigtay Saxafi ka badbaaday weerar ku qabsaday Muqdisho bishii October ee sannadkii 2014-kii.\nWeerarkaasi waxaan shaki ku jirin inuu ahaa mid si toos loogu beegsaday Weriyahaasi oo sheegay inuu maqlayey dhowr cod oo ninkii toognayey ku oranayo: “Weli waa nool yahay!” iyo si xun ayuu u dhaawacmay, kumana sii shaqeysan karo Xirfadda Saxaafadda”.\nDhinaca kale, Warbixinta Human Rights Watch waxaa lagu soo qaatay Tallaabadii uu Madaxweyne Xasan Sheekh Maxamuud ku saxiixay bishi iJanaayo ee sannadkan 2016-ka Sharciga cusub ee Saxaafadda, oo waxyeello ba’an u geysanayo Xorriyadda Hadalka.\nHuman Rights Watch waxay xustay inkastoo Sharcigaasi ku jiraan qoddobo dhowr oo wanaagsan, haddana waxaa ku jira Sharcigaasi wax badan oo xayiraad dheeraad ku ah Xorriyadda Warbaahinta, sida Faaf-reebka iyo in Suxufiyiinta fal-dembiyeed looga dhigo Wararka ay tebinayaan.\nPrevious: Ciiddanka Puntland oo la wareegay Hoygii Sh. C/qaadir Muumin ka deganaa Buuraha Galgala\nNext: Spectrum ASA has successfully completed the acquisition of 2D seismic data offshore south Somalia


Maxamuud Axmed Muuse | Afrikaan I Saldhiga xalka caqabadaha | Page 2\nCudur kasta waxa uu leeyahay daawooyin ugaara mid kaalmaati iyo mid sugan oo lagu dabar gooyo xanuunka. Daawooyinka ayaa isugu jira kuwa ka samaysan kiimiko iyo kuwa aan ka samaysnayn oo ah kuwo Herbal ah. Xilliga aynu hadda joogno Soomaalidu waxay 95% isticmaashaa daawada kiimikada ah iyagoo u adeegsanaya qaabab kala duwan iyo xanuuno ay la daala dhacayeen in ay ku dhakhtaraan. Waxaa jira daawooyin Herbal ah oo loo isticmaalo qaabab kala duwan walow 80% aysan aqoon fiican u lahayn Soomaalida adeegsigeeda waayo cilmi qoto-dheer u malahan habka ugu sahlan ee …\nWaxay ahayd qiso aad ucajiiba oo ka yaabisay dad badan kadib nin gaal ah oo udhashay waddanka Maraykanka oo ku caan baxay islaam nacaybka uu noqday Muslim. Waxaa la sheegaa ninka la dhaho Mac Mckinney in uu ka tirsanaa ciidanka badda ee Maraykanka . Waxa uu ka howl gali jiray Afgaanistaan, waxa uu ahaa xagjir aad uneceb diinta islaamka isla markaana ahaa mid neceb qofka sheegta islaam. Intii uu askariga ahaa waxa uu laayay malaayiin muslim ah, qeyb uu qarxiyay, qaar uu laayay iyo qaar ka badbaaday bay isugu jireen. Muddo dheer uu ka dagaalamayay Waddanka Afgaanistaan wuxuu ku dhaawacmay …\nCabsidu waa in aad ka baqdo wax muuqda iyo wax aysan ishaadu qaban karin. Waxa muuqda waxay noqon karaan bahal aad ka argagaxdo, qof aad ka cabsato, duufaano dhacaya, dabaylo, dagaalo IWM. Halka waxa aan muuqan noqon karto hadaf aad lahayd oo aad ka cabsato in aad gaadho, in aad samaysato ganacsi oo istiraahdo waan khasaaraya ma samayn karo, buug aad rabtay in aad qodho oo cabsi kaa soo wajahday. Cabsida ugu fiican ee adduun iyo aakhiro lagu liibaano waa tan Alle looga cabsado, waynaantiisa, ciqaabaadkiisa IWM. Waana mid ubaahan qofka in uu had iyo jeer maskaxda ku hayo in …\nQadartu waa waxkasta oo ka baxsan gacan bini’aadam waana awooda Alle. Qadartuna waxay ka mid tahay iimaanka in aad rumayso wax kasta oo kugu dhaca kheyr iyo shar kuu doono ha ahaadee. Qofka muslimka ah waa mid rumaysan qadarta Eebbe iyo wax kasta oo ku dhaca. Dhibaatooyinka adduunka ka jira kuwa ugu badan waxay ka jiraan caalamul islaam ama dunida islaamka hadday ahaan lahayd dagaalo, abaaro, gaajo, qaxooti, rafaad iyo silic oo dhan. Iyada oo intaas iyo kabadan oo dhibaato ah ay ka jiraan dunida islaamka haddana arki maysid ama maqli maysid qof la dhahaayo hebel waxa uu hiifay ama …\nWaxaa jira astaamo aad ubadan oo lagu garto ragga xun-xun. Waxaana ka mid ah;- Marka uu kula hadlaayo waxa uu kaa dhaadhicinayaa been iyo boranbogaado. Waxa uu marwalba ku faanaa in uu yahay halyay, geesi, deeqsi, codkar, hal-adayg. Waxa uu mar walba ku dhaartaa been, aan sal iyo raadtoona lahayn. Waxa uu ku celceliyaa aniga adduunka oo dhan baa iyaqaan, waxaan ahay nin hantiile ah, hantidaydu waxay buux dhaafisay bangiyada caalamka. Waxa uu labaxaa dhoor dheer sida shimbir dhoorta oo kale, waxa uu xiirtaa jeegadda iyo dhinacyadda madaxa. Ma tukado salaadaha faralka ah, waxa uu la saaxiibaa inta xun, waxa …\nWaxaan horay uga hadalnay calaamadaha lagu garto gabadha wanaagsan, sidoo kalena waxaan aad usoo falanqaynay dhaqanka gabadha suuban. Waxaan ka sheekeynaynaa gabadha xun, waa tuma ama waa tee? Gabdhuhu ma wada xuma balse waxaa jira hablo fara ku tiris ah, oo aan wanaagsanayn. Waa tii horay loo yiri (Baruur baa baruuro qurmisa), halka gabar ee xun ayaa galaafata dumar badan oo wanaagsan. Haddaba si aad ugarato qofka xun waa inaad ka eegtaa xogta uu xambaarsan yahay maqaalkaan:- Gabadha xuni waxay wareegtaa suuqyada, meelaha lagu ciyaaro, lagu qabto bandhig faneeyadda.Waxay taagan tahay meelkasta oo lagu ciyaarayo daaniska iyo aroosyada aan laga …\nDunida aad arkayso waxa jira dad badan oo ku dulman dunida guud keeda oo haysan wax garab iyo gaashaan unoqda. Maxamed waa wiil Soomaaliyeed oo ku dhashay, kuna barbaaray magaalada Muqdisho.Waxa uu ahaa agoon aan haysan cid garab unoqota iyo cid uu wehel ka dhigto. Maxamed aabihii waxa uu dhalay labo Wiil iyo gabadh oo isku hooyo yihiin.Waxa dhacday in xilligii hogaamiye kooxeedyadii ay habeen uyimaadeen reerka iyagoo raadinaya hub, raashin iyo lacagba. Balse xaafada ma oolin wax lacag ah iyo hubtoona, waxa keliya oo guriga yaalay uu ahaa raashin aan badnayn. Waxay baaritaan ugu dhaqaaqeen guriga kolkii ay ka …\nWaxaa jira hablo aad u wanaagsan oo ku sifoobay diin, akhlaaq, xishood, karti, howl karnimo, oolimaad dheer, debecsanaan, dhowr sanaan, afgaabni, tixgelin, dad la dhaqan wanaagsan, iyo u deg degidda xuska Alle. Sidoo kalena waxaa jira intaas in lid ku ah. Haddaba si aad u garato, waxaad ku garan kartaa qodobadaan soo socda;- Waxay ku asturantahay gurigeeda kama soo baxdo, waa qof ku sifowday maqbiyo. Waxay leedahay diin, waxay u deg degtaa kheyrka, mana jirto meel aan goob cilmiyeed ahayn ey aado.Waa qof xishood badan, afgaaban, aan waxay doonto ku hadlin. Waxay leedahay aqoon diineed, mid cilmi waxaase asal u …\nDoorasho marka laga hadlaayo waxaa lagu macneeyaa in qof kala doorato waxyaalo badan sida walxo, shaqo, dad IWM. Balse doorashada aan ka hadlayno waxa weeye in gabadha muslimada ah ay doorato ninka ay la wadaagayso mustaqbal guur. Waxaa in badan hablaha Soomaaliyeed ku jahwareeraan ruuxii ay guursan lahaayeen, mustaqbalkooda kii ay ku aamini lahaayeen. Waxaase soowajaha caqabado badan sida in ay kala garan waydo waxa ay ku raacayso ninka. Si aysan ugu wareerin gabadha waa in ay ku raacdaa ninka qodobadaan soo socda. Waa in uu yahay ruux Alle ku xiran, lana yimaada wixii la faradyeelay iyo wixii laga reebay. …\nWaxkasta waxa ay kala leeyihiin dabeecado kala jaad ah oo aan isku mid ahayn. Bini’aadanka waa kala duwanyahay ilaa xad, isku midna ma ahan xaqiiqdii. Waxa jira dad jecel khiyaaliga iyo sheekooyinka iyo dad jecel xaqiiqooyinka iyo qisaska iyo kuwo aanba intaas midna jeclayn. Dadka jecel khiyaaliga waa dad inta badan xiiseeya waxyaalaha been abuurka ah ama xiiseeya wixii markaas soo baxa un. Waxa lagayaabaa in aad la kulanto dad meel ku sheekaysanaya oo dhammaantood aan ka hadlayn run balse ka hadlaya oo keliya sheekooyin ban abuur ah iyo falsafad aan sal iyo raadtoona lahayn. Waxay kaloo ka hadlaan had …